Do Ŋusẽ Wò Xɔse Le Nu Siwo Nèle Mɔ Kpɔm Na Me | Nusɔsrɔ̃\nGBE BUBU Acholi Afrikaans Albanian Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Armenian (West) Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chiyao Chuvash Cibemba Cinyanja Colombia Tokunɔgbe Croatian Cuba Tokunɔgbe Czech Dangme Danish Digor Dutch Ecuador Tokunɔgbe Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Georgian German Germany Tokunɔgbe Greek Guarani Gujarati Gun Hausa Hebrew Hiligaynon Hindi Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Tokunɔgbe Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Tokunɔgbe Persian Peru Tokunɔgbe Pidzin (Kamerun) Poland Tokunɔgbe Polish Portugal Tokunɔgbe Portuguese Punjabi Quechua (Bolivia) Romanian Runyankore Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuela Tokunɔgbe Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\n“Xɔse nye dziɖoɖo ɖe nu si wole mɔ kpɔm na la ŋu kakaɖedzitɔe.”—HEB. 11:1.\nHADZIDZI: 81, 134\nAleke Yehowa subɔla siwo nɔ anyi le blema la do ŋusẽ woƒe xɔse?\nNu kawoe akpe ɖe mía ŋu míado ŋusẽ míaƒe xɔse?\nNe míedo ŋusẽ míaƒe xɔse la, aleke wòaɖe vi na mí?\n1, 2. (a) Aleke mɔkpɔkpɔ xɔasi si le Kristotɔ vavãwo si la to vovo na nu si Satana ƒe xexea me tɔwo kpɔa mɔ na? (b) Biabia vevi kawo mee míadzro?\nMƆKPƆKPƆ wɔnuku ka gbegbee nye esi le Kristotɔ vavãwo si! Míeɖanye amesiaminawo alo ‘alẽ bubuawo’ o, mí katã míele mɔ kpɔm be tame si Yehowa Mawu ɖo le gɔmedzedzea me la nava eme eye woakɔ eƒe ŋkɔa ŋuti. (Yoh. 10:16; Mat. 6:9, 10) Esiawoe nye nu nyuitɔ kekeake si wòle be amegbetɔ ɖe sia ɖe nanɔ mɔ kpɔm na. Azɔ hã, míele mɔ kpɔm vevie na agbe tegbee nɔnɔ le dziƒo loo alo anyigba dzi, abe ale si Mawu do ŋugbe ene. (2 Pet. 3:13) Gake hafi ɣemaɣi naɖo la, míele mɔ kpɔm be Yehowa ayi edzi anɔ mɔ fiam eƒe amewo le nuwuɣi sia me.\n2 Satana ƒe xexea me tɔwo hã kpɔa mɔ na nanewo, gake womate ŋu aka ɖe edzi be yewoƒe mɔkpɔkpɔa ava eme o. Le kpɔɖeŋu me, ame miliɔn geɖe kpɔa mɔ be yewoaɖu loto, ke hã womate ŋu aka ɖe edzi be ava eme na yewo o. Gake xɔse vavã ya nye “dziɖoɖo ɖe nu si” mí Kristotɔwo míele ‘mɔ kpɔm na kakaɖedzitɔe’ la ŋu. (Heb. 11:1) Ðewohĩ àbia be, nu kae míate ŋu awɔ be míaka ɖe Mawu ƒe ŋugbedodowo dzi geɖe wu? Eye ne míedo ŋusẽ míaƒe xɔse fifia la, aleke wòaɖe vi na mí?\n3. Nu ka tae míexɔe se be Mawu ƒe ŋugbedodowo ava eme?\n3 Womedzi mía dometɔ aɖeke kple xɔse o; eye xɔse mesua ame si agbagbamadzemadzee o. Hafi xɔse nasu mía si la, ele be míaɖe mɔ Mawu ƒe gbɔgbɔ kɔkɔea nawɔ dɔ ɖe míaƒe dzi dzi. (Gal. 5:22) Biblia megblɔ be xɔse le Yehowa si loo alo ele be xɔse nanɔ esi o. Esi Yehowa nye Mawu ŋusẽkatãtɔ eye eƒe nunya ƒo ɖe sia ɖe ta ta la, naneke mate ŋu axe mɔ nɛ be wòagawɔ eƒe ŋugbedodowo dzi o. Mía Fofo si le dziƒo la ka ɖe edzi be yeƒe ŋugbedodowo ava eme ale gbegbe be le eya gome la, ɖeko wòle abe ɖe wova eme xoxo ene. Eya tae wògblɔ tso wo ŋu be: “Wova eme!” (Xlẽ Nyaɖeɖefia 21:3-6.) Míenyae be Yehowa wɔa eƒe ŋugbedodowo dzi ɣesiaɣi. Enye “Mawu nuteƒewɔla.” Esia tae míeka ɖe edzi be eƒe ŋugbedodowo katã ava eme ɖo.—5 Mose 7:9.\nSRƆ̃ BLEMATƆ SIWO SI XƆSE NƆ LA ƑE KPƆÐEŊU\n4. Nu kae Mawu subɔla wɔnuteƒe siwo nɔ anyi do ŋgɔ na Kristotɔwo la nɔ mɔ kpɔm na vevie?\n4 Woyɔ ŋutsu kple nyɔnu siwo xɔ Mawu dzi se la dometɔ 16 ŋkɔ le Hebritɔwo ta 11 lia me. Ame si gbɔgbɔ ʋã wòŋlɔ Biblia-gbalẽ sia la ƒo nu tso xɔsetɔ mawo kple ame bubu geɖe siwo “kpɔ ɖaseɖiɖi nyui na wo ɖokuiwo le woƒe xɔse ta” la ŋu. (Heb. 11:39) Wo katã ‘woka ɖe edzi’ bliboe be Mawu ana “dzidzimevi” si ƒe ŋugbe wòdo la nava ɖe Satana ƒe aglãdzedzea me tsonuwo katã ɖa, eye wòana tame si Yehowa ɖo le gɔmedzedzea me la nava eme. (1 Mose 3:15) Nuteƒewɔla mawo ku hafi Yesu Kristo si nye ‘dzidzimevia’ va ʋu agbenɔnɔ le dziƒo ƒe mɔnukpɔkpɔa ɖi. (Gal. 3:16) Ke hã, esi wònye be Yehowa ƒe ŋugbedodowo ava eme godoo ta la, afɔ wo ɖe tsitre eye woava zu amegbetɔ deblibowo be woanɔ agbe tegbee le paradiso me le anyigba dzi.—Ps. 37:11; Yes. 26:19; Hos. 13:14.\n5, 6. Nu kae Abraham kple eƒe ƒomea nɔ mɔ kpɔm na vevie, eye aleke wowɔ do ŋusẽ woƒe xɔse? (Kpɔ foto si le nyati sia ƒe gɔmedzedze.)\n5 Hebritɔwo 11:13 gblɔ tso ame siwo nɔ anyi do ŋgɔ na Kristotɔwo la dometɔ aɖewo ŋu be: “Le xɔse me ame siawo katã ku, togbɔ be woƒe asi mesu ŋugbedodoawo dzi o hã; ke wokpɔ wo le adzɔge ɖaa, eye wodo ɖoaƒe na wo.” Wo dometɔ ɖekae nye Abraham. Ðe wòtsɔ dzidzɔ nɔ mɔ kpɔm be yeava nɔ agbe le “dzidzimevi” si ƒe ŋugbe wodo la ƒe dziɖuɖu tea? Yesu ɖo nya sia ŋu eme kɔ nyuie esi wògblɔ na eƒe futɔwo be: “Mia fofo Abraham tso aseye be yeakpɔ nye ŋkeke la, ekpɔe hã, eye dzi dzɔe.” (Yoh. 8:56) Nenemae wònɔ le Sara, Isak, Yakob kple ame bubu geɖe siwo nɔ mɔ kpɔm na Fiaɖuƒe “si ƒe aɖaŋuwɔla kple tsolae nye Mawu” la hã gome.—Heb. 11:8-11.\n6 Aleke Abraham kple eƒe ƒomea do ŋusẽ woƒe xɔsee? Ɣeaɖewoɣi la, Mawu ƒo nu na wo to mawudɔlawo dzi, alo le drɔ̃ewo me loo alo ŋutegawo me. Anɔ eme hã be wosrɔ̃ nu tso eŋu le nuteƒewɔla siwo nɔ anyi ɣemaɣi la gbɔ alo le blemagbalẽ siwo ŋu kakaɖedzi nɔ la me. Gawu la, womeŋlɔ nu siwo wosrɔ̃ la be o, ke boŋ wode asixɔxɔ Mawu ƒe ŋugbedodowo kple nudidiwo ŋu, eye wode ŋugble le wo ŋu. Esi wònye be ŋutsu kple nyɔnu xɔsetɔ mawo ka ɖe edzi bliboe be yewoƒe mɔkpɔkpɔa ava eme ta la, wonɔ klalo be yewoado dzi le fukpekpe ɖe sia ɖe me ale be yewoayi edzi awɔ nuteƒe na Mawu.\n7. Nu kawoe Yehowa na mí dɔmenyotɔe be xɔse sẽŋu nasu mía si, eye aleke wòle be míawɔ wo ŋu dɔe?\n7 Yehowa na eƒe Nya, Biblia la, mí dɔmenyotɔe be wòakpe ɖe mía ŋu míado ŋusẽ míaƒe xɔse. Hafi míanye ‘dzidzɔtɔwo’ eye míaƒe mɔwo ‘nadze edzi’ la, ele be míanɔ Mawu ƒe Nya la xlẽm gbe sia gbe ne anya wɔ. (Ps. 1:1-3; xlẽ Dɔwɔwɔwo 17:11.) Tsɔ kpe ɖe eŋu la, ele be míayi edzi anɔ ŋugble dem le Mawu ƒe ŋugbedodowo ŋu ahanɔ agbe ɖe eƒe nudidiwo nu, abe ale si Yehowa subɔla siwo nɔ anyi do ŋgɔ na Kristotɔwo la wɔe ene. Azɔ hã, Yehowa toa “kluvi nuteƒewɔla kple aɖaŋudzela” la dzi naa gbɔgbɔmenuɖuɖu gbogbo aɖewo mí. (Mateo 24:45) Eya ta, ne míedea asixɔxɔ nu siwo míesrɔ̃na tso Biblia kple agbalẽ siwo Yehowa na mí me ŋu la, míanɔ abe xɔsetɔ siwo nɔ anyi le blema, siwo ‘ɖo dzi ɖe’ Fiaɖuƒemɔkpɔkpɔa ŋu “kakaɖedzitɔe” la ene.\n8. Aleke gbedodoɖa ate ŋu ado ŋusẽ míaƒe xɔse?\n8 Gbedodoɖa hã wɔ akpa vevi aɖe be xɔse sẽŋu nɔ ɖaseɖila siwo nɔ anyi do ŋgɔ na Kristotɔwo la si. Esi wokpɔe be Mawu ɖo yewoƒe gbedodoɖawo ŋu la, esia do ŋusẽ woƒe xɔse. (Neh. 1:4, 11; Ps. 34:4, 15, 17; Dan. 9:19-21) Míawo hã míate ŋu agblɔ míaƒe dzimenyawo na Yehowa, elabena míenya be aɖo to mí ahado ŋusẽ mí be míado dzi le dzidzɔ me. Eye ɣesiaɣi si míekpɔe be Mawu ɖo míaƒe gbedodoɖawo ŋu la, esia doa ŋusẽ míaƒe xɔse. (Xlẽ 1 Yohanes 5:14, 15.) Esi wònye be gbɔgbɔa ƒe kutsetse ƒe akpa aɖee xɔse nye ta la, ehiã be ‘míanɔ’ Mawu ƒe gbɔgbɔa ‘biabia dzi’ abe ale si Yesu de dzi ƒo na mí be míawɔe ene.—Luka 11:9, 13.\n9. To vovo na gbedodoɖa ɖe mía ɖokuiwo ta la, ame kawo hã ta wòle be míado gbe ɖa ɖo?\n9 Esɔ be míado gbe ɖa abia kpekpeɖeŋu tso Mawu gbɔ, gake mele be míaƒe gbedodoɖawo naku ɖe kpekpeɖeŋubiabia ɖeɖe ko ŋu o. Míate ŋu ada akpe na Yehowa ahakafui gbe sia gbe ɖe eƒe ‘nukudɔ siwo mele xexlẽ me o’ la ta! (Ps. 40:5) Azɔ hã, ele be míaƒe gbedodoɖawo naɖee afia be míele “ŋku ɖom ame siwo le gaxɔ me la dzi.” Ele be míado gbe ɖa ɖe míaƒe xexea me katã ƒe nɔviwo ƒe habɔbɔa ta, vevietɔ “ame siwo le ŋgɔ xɔm le [mía] dome.” Ne míekpɔ ale si Yehowa ɖoa gbe siwo míedona ɖa kple tame ɖeka ŋui la, ewɔa dɔ ɖe mía dzi ale gbegbe!—Heb. 13:3, 7.\nWOMENA TA O\n10. Mawu subɔla siwo lé nuteƒewɔwɔ me ɖe asi tamanamanae la dometɔ aɖewo ɖe, eye nu kae do ŋusẽ wo wowɔ nuteƒe?\n10 Le Hebritɔwo ta 11 lia me la, apostolo Paulo ƒo nu tso tetekpɔ vovovo siwo me Mawu subɔla geɖe siwo ŋkɔwo womeyɔ o la to ŋu. Le kpɔɖeŋu me, apostoloa ƒo nu tso nyɔnu xɔsetɔ siwo ƒe viwo ku gake emegbe wofɔ wo ɖe tsitre la ŋu. Eyome eƒo nu tso ame bubu siwo melɔ̃ “be yewoana ta ale be yewoakpɔ ablɔɖe le mɔ aɖe nu o, be yewoakpɔ tsitretsitsi si nyo wu la” ŋu. (Heb. 11:35) Togbɔ be míate ŋu anya ame siwo koŋ nɔ susu me na Paulo o hã la, woƒu kpe ame aɖewo abe Nabot kple Zakariya ene le esi woɖo to Mawu hewɔ eƒe lɔlɔ̃nu ta. (1 Fia. 21:3, 15; 2 Kron. 24:20, 21) Ne ɖe Daniel kple exɔlɔ̃awo tiae be yewomawɔ nuteƒe na Mawu o la, anye ne mɔnukpɔkpɔ asu wo si be ‘woakpɔ ablɔɖe le mɔ aɖe nu’ hafi. Gake esi woka ɖe Mawu ƒe ŋusẽ dzi ta la, wote ŋu ‘mia nu na dzatawo hetsi dzo ƒe ŋusẽ nu,’ le kpɔɖeŋunyagbɔgblɔ nu.—Heb. 11:33, 34; Dan. 3:16-18, 20, 28; 6:13, 16, 21-23.\n11. Dodokpɔ kawoe va nyagblɔɖila aɖewo dzi le woƒe xɔse ta?\n11 ‘Woɖu fewu’ le nyagblɔɖilawo, abe Mika kple Yeremiya ene ŋu, eye ‘wokpe gaxɔmenɔnɔwo ƒe fu’ hã le woƒe xɔse ta. Nyagblɔɖila bubuwo, abe Eliya ene, tsa “tsaglãla le gbedzi kple towo dzi kpakple anyigba dzi agadowo kple ʋewo me.” Wo katã wodo dzi, elabena ‘woɖo dzi ɖe nu si wonɔ mɔ kpɔm na kakaɖedzitɔe la ŋu.’—Heb. 11:1, 36-38; 1 Fia. 18:13; 22:24-27; Yer. 20:1, 2; 28:10, 11; 32:2.\n12. Ame kae ɖo dzidodo le dodokpɔwo me ƒe kpɔɖeŋu gãtɔ kekeake ɖi, eye nu kae kpe ɖe eŋu wòdo dzi?\n12 Esi Paulo ƒo nu tso ŋutsu kple nyɔnu xɔsetɔ vovovowo ŋu vɔ la, ehe susu yi ame si ɖo dzidodo ƒe kpɔɖeŋu gãtɔ ɖi la dzi—eyae nye mía Aƒetɔ Yesu Kristo. Hebritɔwo 12:2 gblɔ be: “Edo dzi kpe fuwɔameti ŋuti fu, eye mebu ŋukpe ɖe naneke me o, eye wòbɔbɔ nɔ Mawu ƒe fiazikpui la ƒe ɖusime.” Vavãe, ele be míaƒe susu nanɔ ale si Yesu do dzi le xɔse ƒe dodokpɔ sesẽtɔ kekeake me la dzi. (Xlẽ Hebritɔwo 12:3.) Nusrɔ̃la Antipa kple Kristotɔ gbãtɔ bubu siwo ku xɔsetaku la ɖoe kplikpaa be yewomadzudzɔ nuteƒewɔwɔ na Yehowa o, abe ale si Yesu wɔe ene. (Nyaɖ. 2:13) Woafɔ wo ɖe tsitre woaɖanɔ agbe le dziƒo, eye teƒeɖoɖo sia ƒo “tsitretsitsi si nyo wu,” si xɔsetɔ siwo nɔ anyi le blema la nɔ mɔ kpɔm na la ta. (Heb. 11:35) Ɣeyiɣi aɖe megbe tso esime woɖo Fiaɖuƒea anyi le ƒe 1914 me la, wofɔ amesiamina wɔnuteƒe mawo katã ɖe tsitre yi dziƒo ale be woa kple Yesu woaɖu fia ɖe amegbetɔƒomea dzi.—Nyaɖ. 20:4.\nEGBEGBE MAWU SUBƆLA SIWO SI XƆSE SẼŊU LE\n13, 14. Dodokpɔ kawoe va Rudolf Graichen dzi, eye nu kae kpe ɖe eŋu wòdo dzi?\n13 Mawu subɔla miliɔn geɖe le Yesu ƒe kpɔɖeŋu srɔ̃m egbea esi wona woƒe susu nɔa woƒe mɔkpɔkpɔa dzi eye womeɖea mɔ dodokpɔwo nana woƒe xɔse me gbɔdzɔna o. Bu Rudolf Graichen, si wodzi le Germany le ƒe 1925 me ŋu kpɔ. Eɖo ŋku nu siwo ŋu Biblia ƒo nu tsoe ŋuti nɔnɔmetata siwo woklã ɖe gli ŋu le woƒe aƒe me dzi. Egblɔ be: “Le wo dometɔ ɖeka me la, wota amegãxi kple alẽvi, gbɔ̃vi kple lãklẽ, nyivi kple dzata—wo katã wole teƒe ɖeka le ŋutifafa me, eye ŋutsuvi sue aɖe le wo kplɔm. . . . Nɔnɔmetata mawo tsi susu me nam ɖikaa.” (Yes. 11:6-9) Togbɔ be Nazi Adzamekpovitɔwo wɔ fu Rudolf kutɔkutɔe ƒe geɖe, eye emegbe ekpe fu le Ɣedzeƒe Germany ƒe Adzamekpovitɔwo si me hã la, eyi edzi xɔe se kple kakaɖedzi be anyigba la ava zu paradiso.\n14 Dodokpɔ sesẽ bubu siwo va Rudolf dzie nye be dɔléle aɖe si woyɔna be typhus la dze dadaa si gbɔ melɔ̃a nu le o dzi le Ravensbrück fuwɔamegaxɔ me eye wòku, eye eya ŋutɔ kpɔ eteƒe fofoa ƒe xɔse gbɔdzɔ ale gbegbe be wòva gbe nu le xɔse la gbɔ mlɔeba hede asi agbalẽ te be yemeganye Yehowa Ðasefo o. Esi wova ɖe asi le Rudolf ŋu le gaxɔ me mlɔeba la, mɔnukpɔkpɔ su esi wòzu nutome sue dzikpɔla eye emegbe wokpee wòyi ɖade Gilead Suku. Esia megbe ezu dutanyanyuigblɔla le Chile, eye wògazu nutome sue dzikpɔla le afi ma hã. Ke hã, xɔse ƒe dodokpɔ siwo va Rudolf dzi la mese ɖe afi ma o. Eɖe dutanyanyuigblɔla aɖe si ŋkɔe nye Patsy, eye ƒe ɖeka megbe la, wo vinyɔnuvi si nye vidzĩ la ku. Emegbe srɔ̃a si gbɔ melɔ̃a nu le o, si xɔ ƒe 43 pɛ ko la hã ku. Rudolf do dzi le dodokpɔ mawo katã me. Esi wòku amegã eye lãmesẽkuxiwo nɔ fu ɖem nɛ gɔ̃ hã la, egakpɔtɔ nɔ gbesiagbe mɔɖeɖedɔa wɔm eye wòganye hamemetsitsi hã esime eƒe agbemeŋutinya dze le August 1, 1997, ƒe Gbetakpɔxɔ me, axa 20-25. \n15. Gblɔ nɔvi siwo gakpɔtɔ le Yehowa subɔm kple dzidzɔ togbɔ be wole yometiti me tom hã ƒe kpɔɖeŋu aɖewo.\n15 Yehowa Ðasefo geɖewo gakpɔtɔ le dzidzɔ kpɔm le mɔkpɔkpɔ si le wo si la ta togbɔ be wole wo yome tim vevie hã. Le kpɔɖeŋu me, wolé mía nɔvi geɖewo de gaxɔ me le Eritrea, Singapore kple South Korea, le esi wole Yesu ƒe se si nye be míagatsɔ yi ɖe mía havi ŋu o la dzi wɔm ta. (Mat. 26:52) Mía nɔvi alafa geɖe siwo le gaxɔ me la dometɔ aɖewoe nye Isaac, Negede kple Paulos, siwo le gaxɔ me le Eritrea ƒe 20 kple edzivɔwoe nye esia! Eye le ɣeyiɣi mawo katã me la, mɔnukpɔkpɔ mesu wo si be woaɖe srɔ̃ alo akpɔ wo dzila tsitsiwo dzi o. Nɔviŋutsu mawo gakpɔtɔ le nuteƒe wɔm na Yehowa togbɔ be wowɔ fu wo vevie hã. Dzidzɔ si le mo na wo le woƒe foto si le míaƒe Internet nyatakakadzraɖoƒe si nye jw.org la ɖee fia be wogakpɔtɔ lé xɔsea me ɖe asi sesĩe. Gaxɔdzikpɔlawo gɔ̃ hã dea bubu wo ŋu.\nÐe nèle nu srɔ̃m tso xɔse ƒe kpɔɖeŋuɖola siwo le miaƒe hamea me la gbɔa? (Kpɔ memama 15, 16)\n16. Aleke xɔse sẽŋu ate ŋu akpɔ tawòe?\n16 Yehowa ƒe amewo dometɔ akpa gãtɔ mele yometiti sesẽwo me tom o. Gake wole xɔse ƒe dodokpɔ bubuwo me tom. Wo dometɔ geɖe da ahe alo wokpe fu le aʋawɔwɔ siwo yi edzi le woƒe dukɔa me alo dzɔdzɔmefɔkuwo si me. Bubuwo hã gbe be yewomati nudzedziname kple ŋkɔxɔxɔ yome le xexe sia me o, abe Mose kple blemafofo bubuwo ke ene. Wole ʋiʋlim vevie be yewomaɖe mɔ ŋutilãmenudidi vivivo ƒe mɔ̃ naɖe yewo o. Nu kae kpe ɖe wo ŋu wote ŋu le esia wɔm? Nu si kpe ɖe wo ŋue nye be wolɔ̃ Yehowa eye woxɔe se kple kakaɖedzi blibo be ava ɖe nu madzɔmadzɔ wɔwɔ katã ɖa eye wòana esubɔla wɔnuteƒewo nakpɔ agbe mavɔ le xexe yeye si me dzɔdzɔenyenye anɔ la me.—Xlẽ Psalmo 37:5, 7, 9, 29.\n17. Nu kae nèɖo kplikpaa be yeawɔ, eye nu ka mee míadzro le nyati si kplɔ esia ɖo me?\n17 Le nyati sia me la, míekpɔ ale si ŋugbledede le Mawu ƒe ŋugbedodowo ŋu kple gbedodoɖa edziedzi akpe ɖe mía ŋu be xɔse sẽŋu nakpɔtɔ anɔ mía si. Esia hã akpe ɖe mía ŋu míaƒe susu nanɔ nu si míele “mɔ kpɔm na la ŋu kakaɖedzitɔe” eye míado dzi le xɔse ƒe dodokpɔwo me. Nu si Biblia gblɔ tso xɔse ŋu la ƒe akpa aɖe me ko míedzro le nyati sia me. Míagadzro bubuwo me le nyati si kplɔ esia ɖo me.\n^  (memama 14) Kpɔ nyati si nye “Meto Dodokpɔ Geɖe Me Gake Nyemebu Mɔkpɔkpɔ O,” si dze le April 22, 2002, ƒe yevugbe me Nyɔ! me. Eku ɖe Andrej Hanák si tso Slovakia ƒe agbemeŋutinya ŋu.\nƉoe Ɖe Amewo Ɖoe Ɖe Amewo Do Ŋusẽ Wò Xɔse Le Nu Siwo Nèle Mɔ Kpɔm Na Me


Kristotɔnyenye Vavãtɔ Le Dzidzedze Kpɔm\nGbetakpɔxɔ—Tata Si Míesrɔ̃na | March 2004\nGBE BUBU Albanian Arabic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Ga Georgian German Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Moore Myanmar Norwegian Papiamento (Aruba) Papiamento (Curaçao) Persian Polish Portuguese Rarotongan Romanian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Turkish Ukrainian Urdu Venda Vietnamese\nYESU KRISTO ƒe subɔsubɔdɔa he tɔtrɔ ɖedzesi aɖe va xexeame le ƒe alafa gbãtɔ me. Eƒe gbedasia doa ŋusẽ ame, enaa wodzea si nu, eye wòkpɔa ŋusẽ ɖe ame dzi ale gbegbe be ɖeko amewo ƒe nu kuna. Eƒe nyawo wɔ dɔ ɖe amesiwo ɖo toe la dometɔ geɖe dzi ale gbegbe.—Mateo 7:28, 29.\nYesu gbe gomekpɔkpɔ le subɔsubɔ kple dunyahehe nuɖoanyi teameɖeanyi si nɔ anyi le eƒe ŋkekea me la me dzinɔameƒotɔe, gake ena be ame tsɛwo te ŋu te ɖe eŋu bɔbɔe. (Mateo 11:25-30) Eʋu eme gaglã be gbɔgbɔvɔ̃wo ƒoa nya ɖe ame nu le anyigba dzi eye wòtsɔ ŋusẽ si Mawu nae la ɖee fia be yekpɔ ŋusẽ ɖe wo dzi. (Mateo 4:2-11, 24; Yohanes 14:30) Yesu tsɔ aɖaŋudzedze kɔ nu me ku ɖe kadodo vevi si le fukpekpe kple nuvɔ̃ dome ŋu, eye wòɖee fia lɔlɔ̃tɔe be Mawu ƒe Fiaɖuƒea koe ahe gbɔdzɔe si nu metsina o vɛ. (Marko 2:1-12; Luka 11:2, 17-23) Zi ɖeka ɖe ɣeyiɣiawo katã nu la, eɖe nusiwo na womekpɔ Fofoa ƒe amenyenye ŋutɔŋutɔ dze sii o ɣeyiɣi didi aɖe la ɖa, heɖe Mawu ƒe ŋkɔ fia amesiwo katã di be yewoanɔ ƒomedodo me Kplii.—Yohanes 17:6, 26.\nEyata mewɔ nuku o be togbɔ be subɔsubɔhawo kple dunyahehawo ti Yesu ƒe nusrɔ̃lawo yome vevie hã la, woyi edzi kaka eƒe gbedasi sẽŋu la kabakaba. Le ƒe si anɔ 30 ko me la, woɖo Kristotɔwo ƒe hame siwo nɔ dzidzedze kpɔm la ɖe Afrika, Asia, kple Europa. (Kolosetɔwo 1:23) Nyateƒea si Yesu fia la ɖeɖe wɔe be dzinyuitɔ ɖokuibɔbɔlawo ƒe dzimeŋkuwo dzi kɔ le Roma Fiaɖuƒea katã me.—Efesotɔwo 1:17, 18.\nGake aleke nusrɔ̃la yeye siawo siwo tso dukɔ, dekɔnu, gbegbɔgblɔ, kple subɔsubɔha vovovowo me ate ŋu ava wɔ ɖeka le “xɔse ɖeka” me, abe alesi apostolo Paulo yɔe ene? (Efesotɔwo 4:5) Nukae akpe ɖe wo ŋu be ‘woagblɔ nya ɖeka’ ale be mama nagaɖo wo dome o. (Korintotɔwo I, 1:10) Le ɖekamawɔmawɔ, si nye ŋkubiãnya, si le amesiwo gblɔna egbea be Kristotɔwoe yewonye dome ta la, ele vevie be míadzro nusi Yesu ŋutɔ fia la me nyuie.\nNu Vevi si Naa Kristotɔwo Wɔa Ðeka\nEsi Pontio Pilato nɔ ʋɔnu drɔ̃m Yesu la, Yesu gblɔ nu vevitɔ si naa ɖekawɔwɔ nɔa Kristotɔwo dome. Egblɔ be: “Nye la, esia ta wodzim ɖo, eye esia ta meva xexeame ɖo, bena maɖi ɖase na nyateƒe la. Amesiame, si tso nyateƒe me la, ɖoa to nye gbe.” (Yohanes 18:37) Eyata, lɔlɔ̃ ɖe Yesu ƒe nufiafiawo kple Mawu ƒe Nya Biblia ƒe akpa susɔe siwo tso gbɔgbɔ me dzi kpɔa ŋusẽ vevi si nana amewo wɔa ɖeka la ɖe Kristo ƒe nusrɔ̃la vavãwo dzi.—Korintotɔwo I, 4:6; Timoteo II, 3:16, 17.\nEnye nyateƒe be, kuxiwo alo masɔmasɔwo aɖo Yesu ƒe nusrɔ̃lawo dome ɣeaɖewoɣi ya. Ke nukae akpe ɖe wo ŋu? Yesu ɖe eme be: “Ne eya, si nye nyateƒegbɔgbɔ va la, akplɔ mi ayi ɖe nyateƒe blibo la katã me; elabena maƒo nu le ye ŋutɔ ɖokui si o; ke boŋ nusianu, si ke wòase la, eya wòagblɔ, eye wòagblɔ nusiwo gbɔna la, afia mi.” (Yohanes 16:12, 13) Eyata, Mawu ƒe gbɔgbɔ kɔkɔe ana be Yesu ƒe nusrɔ̃la vavãwo nanɔ nyateƒea gɔme sem esime Mawu le wo ɖem ɖe go na wo vivivi. Tsɔ kpe ɖe eŋu la, gbɔgbɔ ma akpe ɖe wo ŋu be woaɖe eƒe kutsetsewo, siwo ƒe ɖewoe nye lɔlɔ̃, dzidzɔ, kple ŋutifafa afia, si awɔe be ɖekawɔwɔ ŋutɔŋutɔ nanɔ wo dome.—Dɔwɔwɔwo 15:28; Galatiatɔwo 5:22, 23.\nYesu meɖe mɔ kura be nukpɔsusu vovovowo alo kɔmamawo nanɔ eƒe nusrɔ̃lawo dome o; eye meɖe mɔ hã na wo be woaɖe Mawu ƒe nyateƒenya la me be wòade amesiwo wodo goe la ƒe kɔnyinyiwo alo woƒe subɔsubɔnuwɔnawo dzi o. Ke boŋ le zã mamlɛa si me wònɔ anyi kpli wo la, edo gbe ɖa vevie ɖe wo ta be: “Ke menye ɖe amesiawo nu ɖeɖeko mele biabiam ɖo o; ke boŋ ɖe amesiwo le dzinye xɔ ge ase to woƒe nya me la, hã nu; bena wo katã woazu ɖeka, sigbe alesi wò, Fofo, nèle menye, eye nye hã mele mewò ene, bena woawo hã woazu ɖeka le mía me, bena xexeame naxɔe ase be, wòe dɔm ɖa.” (Yohanes 17:20, 21) Eyata tso gɔmedzedzea me ke va ɖo míaƒe ɣeyiɣia me la, ɖekawɔwɔ akuakua le gbɔgbɔ kple nyateƒe me lae nye Kristo ƒe nusrɔ̃lawo ƒe dzeside vevi aɖe. (Yohanes 4:23, 24) Gake ɖekawɔwɔ mele sɔlemeha siwo li egbea ya dome o, mama sɔŋ boŋue le wo dome. Nukatae wòle nenema?\nNusitae Mama le Sɔlemehawo Dome Ðo\nNusitae dzixɔse kple kɔnu vovovo gbogbo aɖewo le amesiwo gblɔna be Kristotɔwoe yewonye dome egbea ɖo enye be womewɔna ɖe Yesu ƒe nufiafiawo dzi o. Nuŋlɔla aɖe ŋlɔ bena: “Abe alesi wònɔ le blema ene la, egbegbe Kristotɔwo wɔna ɖe Biblia me sedede si sɔ na woawo ŋutɔ dzi—eye woŋea aɖaba ƒua esiwo mewɔ ɖeka kple woƒe subɔsubɔ me kɔnyinyiwo o dzi.” Nusia tututue Yesu kple eƒe apostolowo gblɔ ɖi be adzɔ.\nLe kpɔɖeŋu me, gbɔgbɔ ʋa apostolo Paulo wòŋlɔ na ehati dzikpɔla Timoteo be: “Ɣeyiɣi le vava ge, esime womaxɔ nufiafia, si le blibo la o; ke boŋ, le alesi tome fiẽ wo nu la, woaƒo nufialawo nu ƒu na wo ɖokui le woa ŋutɔwo ƒe nudzodzrowo la nu. Eye woaɖe to ɖa le nyateƒe la ŋuti, eye woatrɔ ayi gliwo gbɔ.” Kristotɔwo katãe woablea? Ao. Paulo yi edzi be: “Ke wò la nɔ mo xexi le nuwo katã me, do dzi le fukpekpewo me, wɔ nyanyuigblɔla ƒe dɔ, eye nawu wò subɔsubɔdɔ la nu blibo.” (Timoteo II, 4:3-5; Luka 21:8; Dɔwɔwɔwo 20:29, 30; Petro II, 2:1-3) Timoteo kple Kristotɔ wɔnuteƒe bubuwo wɔ ɖe nya siawo siwo tso gbɔgbɔ me la dzi.\nÐekawɔwɔ Kpɔtɔ le Kristotɔ Vavãwo Dome Kokoko\nAbe Timoteo ene la, Kristotɔ vavã siwo li egbea la nɔa mo xexi to nugbegbe le amegbetɔwo ƒe nukpɔsusuwo gbɔ me eye wotua woƒe dzixɔsea me nufiafiawo ɖe Ŋɔŋlɔawo ɖeɖeko dzi. (Kolosetɔwo 2:8; Yohanes I, 4:1) To ƒe alafa gbãtɔ Kristotɔwo sɔsrɔ̃ me la, Yehowa Ðasefowo le woƒe subɔsubɔdɔa wɔm tsitotsito le dukɔ siwo wu 230 me, hele Yesu ƒe gbedasi ŋutɔŋutɔ, si nye Fiaɖuƒeŋutinya nyuia, gblɔm na amewo le afisiafi. De ŋugble le mɔ vevi ene siwo dzi wowɔ ɖeka le le Yesu sɔsrɔ̃ me le kple alesi wonɔa agbee wòsɔna ɖe Kristotɔnyenye vavãtɔ ƒe nudidiwo nu eɖanye afika kee woɖale o la ŋu kpɔ.\nWotu woƒe dzixɔsewo ɖe Mawu ƒe Nya la dzi. (Yohanes 17:17) Belgium nuto aɖe me ƒe nunɔla aɖe gblɔ le wo ŋu be: “Nane si míate ŋu asrɔ̃ tso wo [Yehowa Ðasefowo] gbɔ enye alesi wolɔ̃na faa be yewoaɖo to Mawu ƒe Nyaa, kple dzideƒo si nɔa wo si wotsɔ ɖea gbeƒã tso eŋu.”\nWokpɔa Mawu ƒe Fiaɖuƒe sinu be eyae ava ɖe kuxi siwo le xexeame katã ɖa. (Luka 8:1) Le Barranquilla, Colombia, la, Ðasefo aɖe ɖo dze kple Antonio, si nye dunyaheha dzidela sesẽ aɖe. Ðasefoa mede eƒe dunyahehaa dzi alo kafu dunyaheha bubu aɖeke ƒe nukpɔsusuwo o. Ðe ema teƒe la, edoe ɖe Antonio kple nɔvianyɔnuwo gbɔ be yeasrɔ̃ Biblia kpli wo femaxee. Eteƒe medidi o Antonio va kpɔe dze sii be enye nyateƒe be Mawu ƒe Fiaɖuƒea koe nye mɔkpɔkpɔ ɖeka kolia na ame dahe siwo le Colombia kple esiwo le xexeame ƒe akpa mamlɛawo hã.\nWokɔa Mawu ƒe ŋkɔ ŋuti. (Mateo 6:9) Esi Yehowa Ðasefowo do go Maria, si nye Katolikotɔ dovevienu aɖe le Australia zi gbãtɔ la, elɔ̃ be Ðasefoawo nafia Mawu ƒe ŋkɔ ye le Biblia me. Aleke wòwɔ nui? “Esi mekpɔ Mawu ƒe ŋkɔ le Biblia me zi gbãtɔ la, mefa avi. Sidzedzee be mate ŋu anya Mawu ƒe ŋkɔ ŋutɔŋutɔ ahazãe la wɔ dɔ ɖe dzinye ale gbegbe.” Maria yi edzi srɔ̃ Biblia, eye zi gbãtɔ le eƒe agbe me la, eva nya amesi ƒomevi Yehowa nye eye wòtu ƒomedodo si nu metsina o ɖo kplii.\nLɔlɔ̃ na be ɖekawɔwɔ le wo dome. (Yohanes 13:34, 35) Canadatɔwo ƒe nyadzɔdzɔgbalẽ si nye Ladysmith-Chemainus Chronicle talawo ɖe woƒe nukpɔsusu gblɔ be: “Subɔsubɔha ka ke mee nèɖale loo alo mèɖale ɖeke me o, ele be nàkafu Yehowa Ðasefo 4,500 siwo wɔ dɔ kple ŋkubiã le kwasiɖa ɖeka kple afã si va yi me tsɔ tu Takpexɔ si xɔ teƒe si ƒe lolome nye meta 2,300 le Cassidy . . . Be woawɔ esia kple dzidzɔ glãkahehe, masɔmasɔ, alo bubu didi na ame ɖokui aɖeke manɔmee la nye Kristotɔnyenye vavãtɔ ƒe dzesi.”\nWò ya bu kpeɖodzinya siawo ŋu kpɔ ko. Esi Kristodukɔa ƒe mawunyaŋununyalawo, mawunyadɔgbedelawo, kple sɔlemedelawo yi edzi le kame tem kple masɔmasɔ ƒe kuxi siwo le woƒe sɔlemewo me la, Kristotɔnyenye vavãtɔ ya le dzidzedze kpɔm le xexeame godoo. Nyateƒee, Kristotɔ vavãwo le woƒe dɔ si wode asi na wo, si nye gbeƒãɖeɖe kple Mawu ƒe Nya la fiafia amewo, wɔm. (Mateo 24:14; 28:19, 20) Ne èle amesiwo “le hũ ɖem, eye wole nu xam” ɖe ŋunyɔnu siwo katã le edzi yim ta la dome eye ɖekamawɔmawɔ si le subɔsubɔha siwo le Kristodukɔa me la tena ɖe dziwò la, míele kpewòm be nàva wɔ ɖeka kple Yehowa Ðasefo siwo wɔ ɖeka le Kristotɔwo ƒe tadedeagu me na Mawu vavã ɖeka kolia, Yehowa.—Xezekiel 9:4; Yesaya 2:2-4.\nƉoe Ɖe Amewo Ɖoe Ɖe Amewo Kristotɔnyenye Vavãtɔ Le Dzidzedze Kpɔm\nw04 3/1 axa 5-7\nÐe Woate Ŋu Akpɔ Sɔlemehawo Taa?\n“Dɔla” Si Nye Nuteƒewɔla Kple Aɖaŋudzela Siaa\n‘Dɔla Nuteƒewɔla’ La To Dodokpɔ Me Dedie!\nAlesi Míeɖea Míaƒe Lɔlɔ̃ Na Mawu Fianae\nŊudzedzekpɔkpɔ Ðe Mawu Ƒe Nunanawo Ŋu Lém Ðe Te\nƑe 2004/2005 “Zɔ Kple Mawu” Nutome Gã Takpekpe Wɔƒewo\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA March 2004\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA March 2004\nGBETAKPƆXƆ—TATA SI MÍESRƆ̃NA March 2004


Yesaya 15 | Biblia Le Internet Dzi | Xexe Yeye Gɔmeɖeɖe\nNya ɖe Moab ŋu (1-9)\n15 Nya ɖe Moab ŋu:+ Woha Ar+ si le Moab le zã me,Eye ɖoɖoe zi le enu. Woha Kir+ si le Moab le zã me,Eye ɖoɖoe zi le enu. 2 Eyi Aƒe* la me, eyi Dibon,+Eyi nuxeƒewo be yeaɖafa avi. Moab fa avi sesĩe le Nebo+ kple Medeba+ ta. Wolũ tawo katã kolikoli;+ wolũ gewo katã.+ 3 Wota akpanya le eƒe kpɔdomeewo. Ame sia ame le konyifaɣli dom le xɔwo tame kple ablɔwo me;Eye wole avi fam hehehe le yiyim.+ 4 Hesbon kple Eleale+ le ɣli dom;Wose woƒe gbe le keke Yahaz+ ke. Esia tae Moab ƒe aʋawɔlawo le ɣli dom. Ele* dzodzom nyanyanya. 5 Nye dzi le ɣli dom le Moab ta. Eƒe aʋasilawo va ɖo Zoar+ kple Eglat-Selisiya+ ke. Wole avi fam to Luhit todzimɔ dzi yina;Wole ɣli dom bobobo le Horonayim mɔ la dzi le vɔ̃ la ta.+ 6 Elabena Nimrim tsiwo mie keŋkeŋEye gbe mumuwo ƒu,Gbewo tsrɔ̃, gbe mumu aɖeke megali o. 7 Eya tae wotsɔ nu siwo susɔ ɖe woƒe nudzraɖoƒewo kple woƒe kesinɔnu siwo susɔ la dzoe;Wotso amutitɔʋu la hedzo yi. 8 Elabena ɣli la ɖi le Moab nutoa katã me kpe ɖo.+ Konyifaɣli la de Eglaim ke;Konyifaɣli la de Beer-Elim ke. 9 Elabena ʋu yɔ Dimon-tsiwo me fũu.Eye magahe nu bubuwo ava Dimon dzi: Makplɔ dzata ade Moab ƒe aʋasilawoKple ame siwo susɔ ɖe anyigba la dzi.+\n^ Alo, “Eƒe luʋɔ le.”


• Nukae ate ŋu akpe ɖe Kristotɔ vavã ŋu ne eƒe ame vevi aɖe dzudzɔ Yehowa subɔsubɔ?\nTu ɖokuiwò kple ƒomea me tɔ bubuwo ɖo. Kpɔ gome le gbɔgbɔ me dɔwo wɔwɔ me bliboe. Tsɔ ɖokuiwò na le kpekpeɖeŋunana amewo me. Mɔkpɔkpɔ megabu ɖe wò keŋkeŋ be wò ame vevia magate ŋu atrɔ ava Yehowa gbɔ o. Mègabu fɔ ɖokuiwò o. De bubu tohehe ƒe ɖoɖo si Mawu wɔ la ŋu, eye nàɖe wò seselelãmewo agblɔ na xɔ̃wòwo.—9/1, axa 18-21.\n• Mɔ eve kawo nue Ŋɔŋlɔawo naa míekpɔa “ŋkeke mamlɛawo” dzea sii le?\nBiblia gblɔ nusiwo adzɔ le “xexeame ƒe nuwuwu la” ɖi. (Mateo 24:3, 7, 8; Luka 21:11) Egblɔ alesi “ŋkeke mamlɛawo” me nɔlawo ƒe nɔnɔme kple nuwɔnawo atrɔe hã ɖi. (Timoteo II, 3:1-5) Vevietɔ wue nye be woaɖe gbeƒã Fiaɖuƒe ŋuti nyanyuia le ɣeyiɣi sia me.—9/15, axa 4-6.\n• Afɔ kae hamea aɖe ne Kristotɔ ʋukula aɖe dze afɔku kple ʋu eye amewo ku?\nHamemetsitsi siwo le nya sia me kum ate ŋu akpɔe be ʋua kula meɖi ʋufɔ o elabena ɖee nu bliboa lilii kpata loo alo ɖee wògbɔ alɔme nɛ. Gake ne wokpɔe be amea ɖi ʋufɔ eye ʋufɔɖila la trɔ dzime la, woanɔ te ɖe Ŋɔŋlɔawo dzi aka mo nɛ eye woaxɔ mɔnukpɔkpɔ siwo le esi le hamea me la le esi.—9/15, axa 30.\n• Nukata agbe mavɔ nɔnɔ menɔ te ɖe dzɔdzɔmeŋutinunya ƒe ŋgɔgbedede dzi o?\nDzɔdzɔmeŋutinunyalawo le agbagba dzem be yewoana agbenɔƒe nadidi ɖe edzi, to ɣeyiɣi didime si lãmenugbagbeviwo yia edzi nɔa li ɖɔm wo ɖokui la didi ɖe edzi me loo alo to dɔnɔa ƒe lãmenugbagbeviwo zazã atsɔ awɔ lãmenu bubu si sɔ nɛ bliboe me. Gake Biblia ya ɖee fia be Yesu ƒe tafevɔsa la ko dzie amegbetɔwo ate ŋu ato akpɔ agbe mavɔ.—10/1, axa 3-5.\n• Yudatɔwo ƒe kɔnutsilele dzie wotu Kristotɔwo ƒe nyɔnyrɔxɔxɔ ɖoa?\nKura o. Yudatɔwo ŋutɔwoe yi ɖalea tsi le kɔnu nu le wo ɖokui si, gake esia menye nu si nyɔnyrɔ si Yohanes na amewo la bia o. Ehiã be ame nanɔ eɖokui ŋu kɔm edziedzi le Mose ƒe Sea nu, gake zi ɖeka koe ame xɔa Kristotɔwo ƒe nyɔnyrɔa ya.—10/15, axa 12-13.\n• Nukae nye Subɔsubɔdɔ ƒe Hehenasukua?\nEnye suku si hamemetsitsi kple subɔsubɔdɔwɔla siwo mekpɔ ɖe srɔ̃ o la dena kwasiɖa enyi eye emegbe wote ŋu ɖoa wo ɖe afisi hiahiã le bene woaɖana kpekpeɖeŋu. Wote ŋu ɖoa wo ɖe woa ŋutɔwo ƒe hameawo me loo, dukɔa ƒe akpa bubu loo, alo dukɔ bubu me faa.—11/15, axa 10-11.\n• Nuka alo amekae nye Kristo ƒe futɔ si ƒe nya wogblɔ le Yohanes I, 2:18; 4:3 la?\nNe míagblɔe gbadzaa la, “Kristo ƒe futɔ” la fia amesiwo katã tsi tre ɖe Kristo alo eteƒenɔlawo ŋu alo daa alakpa be amesiawoe yewonye la. Yesu kple Yohanes ƒe nyawo fia be ame gbogbo siwo gbe Kristo eye woblea amewo le Mawu subɔsubɔ me eye wogbe Mawufiaɖuƒea lae ƒo ƒu nye Kristo ƒe futɔ la.—12/1, axa 4-6.


Ephraim Amu - Wikipedia\nEphraim Kɔku Amu nye Ghana hakpalawo ta tɔ ɖeka kpakple nufiala. Eƒe ha nyanyetɔ ɖeka ye nye "Yen Ara Asase Ni" si ƒe gɔmeɖeɖe le Eʋegbe me enye "Mia denyigba lɔ̃lɔ̃ la".\nƉevime kple sukudede[trɔ asi le eŋu | trɔ asi le etsoƒe ŋu]\nWodzi Ephraim le Peki-Avetile le Anyɔnyɔ 13 le ƒe 1899 me. Esi wònye Kuɖagbe wodzii ta woyɔe be Kɔku. Eƒe dzilawo ƒe ŋkɔwo nye Stephen Amuyaa kple Sarah Akoram. Ƞkɔ nyanyɛ si woyɔna na fofoa enye Papa Stefano. Papa Stefano nye aɖaŋuwɔla eye wonye nukpala. Wode mawutsi ta na Ephraim Amu le Ɔktoba 22 lia le ƒe 1899 dzi. Osɔfo Rudolf Mallet enye amesi de mawutsi ta nɛe.\nKɔku Ephraim dze gɔmedzesuku gɔme le Dame le ƒe 1906 me. Eyi Peki Blengo titina suku esime woxɔ ƒe wuieve. Ekpɔ dzidzɔ le hadzidzi kple agblede nusɔsrɔ ŋuti vevie eyata ebia tso woƒe nufiala Karl Ntem si be woafia saŋku ƒoƒo ye. Đoɖo si nɔ eya kple nufiala Ntem dome enye be Ephraim Kɔku ade agble na Aƒetɔ Ntem le Memleɖagbewo ekema nufiala ha͂ afia saŋkuƒoƒoe. Kɔku wu eƒe titina suku nu le ƒe 1915 me eye woxɔ ɖaseɖigbalɛ. Wu esia la, ekpɔ dzidzedze le Abetifi Nufialawoheƒe dodokpɔ si wowɔ la me eyata le Ƒe 1916 ƒe gɔmedzedze le Dzove me la eya kple ehati eve bubu dze mɔ yi Abetifi.\nWoƒe mɔzɔzɔ tso Peki yi Abetifi nye agbadroƒe alafa ɖeka kple blaatɔ ƒe azɔli. Le mɔzɔzɔ sia me la, ehia͂ be woatɔ adzudzɔ le mɔta. Wotɔ ɖe duwo me abe Koforidua, Nkawkaw, Asubone kple Obomeŋ. Esi Kɔku ɖo suku la ekpɔ be sukuhati aɖewo doa gasɔ eyata eya ha͂ ɖoe kplikpa be yeakpa atisɔ na yeɖokui. Le nyateƒe me la, ekpa sɔ sia ha͂ vava eye woɖi ɖase be sukutatɔ Stern ƒe vi gɔ ha͂ kpɔ gome le atisɔ sia dodo me. Amu gayi dzi kpa abo na sukua ɖe abo si wodɔna tso ablotsi la teƒe.\nEphraim Kɔku Amu wu eƒe hehe nu le ƒe 1919 me. Abe nufiala yeye la, ele na Amu be woagblɔ Mawunya eye woana kaklanya eƒe nufialawo kple hamea le ehatiwo ƒe ŋkɔ me. Amu tia eƒe mawunya tso Mateo ƒe agbale me. Mateo Ta 25 kpukpui 40. Eƒe nyati na Kwasiɖa Mawunya sia enye, “Aƒetɔ la aɖo miaƒe nugbegblewo teƒe na mi le esi migblee ɖe ɖevi siawo ta”. Egblɔ eƒe mawunya la le Eʋegbe kple Akuapem me. Le woƒe suku nu wuwu me la ʋuwo va de ha vie eyata enɔ bɔbɔe na Amu be woaɖo ʋu tso Abetifi va Osino eye tso afima etsɔ keteke va ɖi ɖe Koforidua hafi tsɔ ʋu ɖo Frankadua. Ke esi woɖo Frankadua la ehia be woazɔ afɔ yi aƒe.\nEƒe dɔwɔwɔ kple hawo[trɔ asi le eŋu | trɔ asi le etsoƒe ŋu]\nTso Yanuar gbatɔ 1920 la , Amu dze dɔ gɔme abe nufiala le Peki Blengo E.P. Titina suku me. Esi hadzidzi doa dzidzɔ nɛ ta la eɖoe kplikpa be yea fia ha sukuviawo ale be woate ŋu aŋlɔ eye woadzi ha ɖe ɖoɖo alo noti nu. Le esia wɔwɔ me la, eyi Koforidua ɖaƒle kasaŋku adodoe si woyɔna be Henry Riley saŋku. Ede saŋku sia ʋu vaɖo Frankadua gake ele nɛ be woatsɔ saŋku sia ɖe ta tso Frankadua va ɖo Peki. Ke esia mesese na Kɔku Amu kura o. Eya kple mɔzɔla ɖeka si woyɔna be Aƒetɔ Lo la wɔ mɔzɔzɔ sia zã blibo la katã eye Amu ɖo Peki le fɔŋli kple saŋku la le eƒe ta. Esi nusɔsrɔ meti kɔ na Tata Amu o ta, edi be yeaga srɔ saŋku ƒoƒo ale be woama ɖo memie na ye eyata eyi Osɔfo Allotei Pappoe amesi nye nutome Osɔfo na Metɔdist hamea la gbɔ be woafia saŋku ƒoƒo ye. Le ƒe 1926 me la wo do Amu ɖe ŋgɔ eyata wohiã be woaɖee yi Akrɔpɔŋ nufialawo teƒe abe nufiala ene. Le afisia la ame geɖewo kpɔ Tata Amu ƒe nuwɔna abe movinu. Abe nufiala si kpɔa agbledenyawo dzii la, ebia tso sukuviwo si be woatsɔ afɔdzi ado nukuwo abe nunyronu gake esia medze nusrɔlawo ŋu o, elabe wobui be mele na agbalɛnyala be woade asi mi ŋuti o. Ke amu ŋutɔ fia kpɔɖeŋu wo. Eya ŋutɔ lɔa mi la yina ɖe agble la me hedoa nukuawo. Togbɔ be sukuviawo lia liʋiliʋi ha͂ la wokplɔnɛ ɖo le dɔa wɔwɔ me.\nAmu xɔ ɖe ameyibɔ nuwɔwɔ dzi ale gbegbe be eƒe tsinonu kekeake ha nye tre. Esrɔ Akuapemgbe akuaku tso eƒe hadzihamenɔlawo gbɔ. Tso 1927 la, Tata Amu ɖoe kplikpa be ameyibɔwudodowo koe anye yeƒe nudodo. Eɖoe be yemaga do yevuwu titri siwo na wodzea fifia la le ameyibɔ nyigba dzi o.\nTata Amu to eƒe aɖaŋuwɔwɔ me kpa abɛ tso pamplo me. Eyɔ esiawo be Odurogya, odurogyaba kple atɛtɛnbɛn. Amu kpa ha geɖe siwo dometɔ aɖewo nye\nMawɔ dɔ na Yesu\nOnipa Đa wo ho so\nMia Denyigba Lɔ̃lɔ̃ la (Eʋegbe)\nYen Ara Asase Ni (Blugbe)\nAdawura abo me\nTiri ne nsa ne kuma\n"Adawura abo me"\n"Alegbegbe Mawu Lɔ̃ Xexeame"\n"Asem yi di ka"\n"Mo Mma Yen Nkɔso Mforo"\n"Enye Yen Nyame"\n"Ko Na Kotutu"\n"Mawue Na Me Mawue Ta Me"\nLe ƒe 1931 le esi Tata Amu gblɔ mawunya le eƒe ameyibɔvɔ me megbe la, woyɔe ɖe hamea ƒe akametiwo ŋgɔ eye Osɔfoga Peter Hall ka mo nɛ gblɔ be yewomexɔe se be ata avɔ agblɔ mawunya le gbedoxɔ me o eye yewoxɔe se ha͂ be magawɔe akpɔ gbeɖe o. Tso gbemagbe dzi la, Kɔku Amu ɖe adzɔgbe na eɖokui be anyo be yeanye nufiala kple saŋkuƒola le hamea me wu be yeazu Mawunyagblɔla si ado yevuwu manyatanuawo le Afrika dzoxɔxɔ sia me. Evɔ la, Amu ƒe didi veviewo dometɔ ɖeka enye be yeazu Osɔfo hafi.\nTata Amu ɖe srɔ̃ le Masa1942 me. Eɖe Aƒenɔvi Beatrice Yao tso Peki Blengo. Tata Amu kpa atiɖaka adodoe aɖe na srɔ̃a ɖe yevugaɖaka teƒe. Tata Amu xɔ ƒe blaene-vɔ-etɔ hafi ɖe srɔ. Le Tedoxe 27 lia 1965 le Memleɖa aɖe gbe la Legon Yunivɛsiti na akɔtadzesi kple ɖaseɖigbalɛ kɔkɔtɔ Đɔkita le hakpakpaɖaŋu me Tata Amu.\nNuxexlẽwo le teƒe bubuwo[trɔ asi le eŋu | trɔ asi le etsoƒe ŋu]\nEphraim Amu ƒe ha ɖewo me nyawo\nCultural African Network Project\nWoɖee tso "https://ee.wikipedia.org/w/index.php?title=Ephraim_Amu&oldid=48485"\nWotrɔ axa sia susuea le 14:16, 8 Siamlɔm 2020.


Biblica® Se aɖeke mebla Biblia zazã o Agbenya La™ Tito 1\nPaulo ƒe agbalẽ si wòŋlɔ na\n1 Nye, Paulo, Mawu ƒe dɔla kple Yesu Kristo ƒe apostolo na Mawu ƒe ame tiatiawo ƒe xɔse kple sidzedze nyateƒe si kplɔa ame yia Mawusosroɖa gbɔe, 2 xɔse kple sidzedze si ku ɖe mɔkpɔkpɔ na agbe mavɔ la ŋu, nu si ŋugbe Mawu, ame si medaa alakpa o la do, hafi ɣeyiɣi mavɔwo dze egɔme, 3 eye wòɖe eƒe nya la fia le eya ŋutɔ ƒe azãgbe la dzi, to nyanyui la gbɔgblɔ si wòtsɔ de asi nam le Mawu, mía Ɖela la ƒe gbeɖeɖe nu.\n4 Mele agbalẽ sia ŋlɔm na Tito, vinye vavãtɔ le xɔse ɖeka si le mía si la nu.\nAmenuveve kple ŋutifafa si tso Mawu Fofo la kple Kristo Yesu mía Ɖela gbɔ la nanɔ kpli wò.\nTito ƒe dɔdeasi le Kreta\n5 Nu si ta megblẽ wò ɖe Kreta lae nye be nàɖɔ nu siwo susɔ la ɖo, eye nàɖo hamemegãwo le du ɖe sia ɖe me abe ale si meɖoe na wò ene. 6 Ele na hamemegã be wòanye mokakamanɔŋutɔ, nyɔnu ɖeka ko srɔ̃, ŋutsu si ƒe viwo lé xɔse la me ɖe asi, eye nya mele wo ŋu be wonye aglãdzelawo kple tomaɖolawo o. 7 Esi wònye be wotsɔ Mawu ƒe dɔ de asi na hamemegã ta la, ele nɛ be wòanye mokakamanɔŋutɔ. Manye dadala alo ame si doa dɔmedzoe kabakaba o, manye ahatsunola o, manye ame si wɔa nu gbodogbodo alo tia viɖe ƒoɖi yome o. 8 Ke boŋ wòanye amedzrowɔla, ame si lɔ̃a nu nyui, ɖokuidziɖula, nu dzɔdzɔe wɔla, ame si le kɔkɔe, eye wòwɔa nu ɖe ɖoɖo nu. 9 Ele nɛ be wòalé nyateƒenya la me ɖe asi sesĩe abe ale si wofiae ene, ale be eya hã natsɔ nu dzɔdzɔe fiafia ade dzi ƒo na ame bubuwo, eye wòatsi ɖeklemiɖelawo ƒe nya nu.\n10 Elabena aglãdzela geɖewo le afi ma, nya dzodzro gblɔlawo kple ameblelawo, vevietɔ ame siwo tso aʋatsotso ƒe kɔmama me. 11 Ele be woatsi woƒe nuwɔnawo nu, elabena wole aƒekɔ blibowo dome gblẽm to nu siwo mele be woafia o la fiafia me, eye wowɔa esia ɖe viɖe ƒoɖi ta. 12 Woawo ŋutɔ ƒe nyagblɔɖilawo dometɔ ɖeka gblɔ be, “Kretatɔwo nye alakpadalawo ɖaa, wonye lã vɔ̃ɖiwo kple nutsuɖula kuviatɔwo” 13 Ɖaseɖiɖi sia le eteƒe, eya ta ka mo na wo vevie, ale be woade blibo le xɔse la me, 14 eye womaɖo to Yudatɔwo ƒe gliwo alo aɖo to ame siwo gbe nu le nyateƒe la gbɔ ƒe sededewo o. 15 Ame siwo dza la, nu sia nu le dzadzɛe na wo, ke ame siwo me gbegblẽ le, eye womexɔe se o la, naneke mele dzadzɛe le wo gbɔ o. Le nyateƒe me la, woƒe susu kple dzitsinya katã me do viviti. 16 Wogblɔna be yewonya Mawu, gake wogbea nu le egbɔ to woƒe nuwɔnawo me. Wonye ŋunyɔnuwo kple tomaɖolawo, eye womedze na nu nyui aɖeke wɔwɔ o.\n© 2020 Biblica


Psalmowo 127 - Holy Bible [Ewe Bible 1913] - (Psa 127)\nSalomo ƒe mɔzɔha. Ne Yehowa metu xɔ o la, dzodzroa etulawo le agbagba dzem le eŋu; ne Yehowa medzɔ dua ŋu o la, dzodzroe dzɔla le ŋudzɔ.\nDzodzroe míefɔa fɔŋli, eye míelalana ʋuu kekeke hafi bɔbɔ nɔa anyi, be miaɖu míaƒe hiãbolo; alea kee wònaa nu eƒe eme vevi la le alɔ̃ mee.\nAlesi aŋutrɔwo le kalẽtɔ sii la, nenema nye ɖekakpui me viŋutsuwo.\nWoayra ŋutsu, si wole daku me na taŋ. Ŋu makpe wo o, ne woa kple futɔwo kpe nya le agboa nu.


GBE BUBU Afrikaans Albanian Armenian Azerbaijani Azerbaijani (Cyrillic) Bicol Chichewa China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitumbuka Croatian Czech Danish Dutch Efik Estonian Eŋlisi Eʋegbe Finnish Franse Georgian German Greek Hungarian Igbo Indonesian Italian Japanese Kinyarwanda Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Slovak Slovenian Spanish Swahili Swedish Tagalog Tsonga Turkish Ukrainian Vietnamese Xhosa Zulu\nKristotɔ miliɔn geɖewo gbena be yewomazã tu o le dzitsinya ta. Wodea bubu woƒe nyametsotso sia ŋu le dukɔ geɖewo me. Dukɔ Ƒoƒuawo ƒe Amegbetɔwo Ƒe Gomenɔamesiwo Ŋuti Kɔmiti tso nya me be Turkey (Turquie) dukɔmeviwo hã dze na ablɔɖe ma ke.\nKɔmitia tso nya me le March 29, 2012 dzi wòde Turkey dukɔmevi eve siwo ŋkɔwoe nye Cenk Atasoy kple Arda Sarkut dzi. Ŋutsu eve siawo katã nye Yehowa Ðasefo siwo gbe be yewomaxɔ asrafo ƒe hehe o le woƒe mawudzixɔse ta.\nAƒetɔ Atasoy kple Aƒetɔ Sarkut bia tso dziɖuɖumegãwo si enuenu be woana mɔnukpɔkpɔ yewo yewoaɖe nu si tae yewoƒe dzitsinya meɖe mɔ na yewo be yewoaxɔ asrafo ƒe hehe o me na wo, gake medze edzi o. Wodoe ɖe dziɖuɖumegãwo gbɔ be woana yewoawɔ dɔ bubuwo ɖe asrafodɔ teƒe, gake wogbe esia hã kpem. Eye wole nya ƒom ɖe ŋutsuawo nu atraɖii be woaɖo asrafodɔ me. Esi asrafoawo do ŋɔdzi na yunivɛsiti si me Aƒetɔ Sarkut nye nufiala le be yewoakplɔe yi ʋɔnu la, wonya ŋutsu sia le dɔ me.\nKɔmitia gblɔ le eƒe nyametsotsoa me be gome si le amewo si be woagbe be yewomaxɔ asrafo ƒe hehe o le dzitsinya ta la “ nye ablɔɖe ƒe gomenɔamesi vevi aɖe, ” si dze le Dukɔwo Dome Dukɔmeviwo Kple Dunyahehawo Ƒe Gomenɔamesi Ƒe Nubabla ƒe Ðoɖo 18 lia me. Kɔmitia gatso nya me be gomenɔamesi sia “ na mɔnukpɔkpɔ ame sia ame be wòagbe be yemaxɔ asrafo ƒe hehe o nenye be hehe sia xɔxɔ mawɔ ɖeka kple eƒe mawusubɔsubɔ alo eƒe dzixɔsewo o.”\nNyametsotso sia va le Europa Amegbetɔ Ƒe Gomenɔamesiwo Ŋuti Ʋɔnudrɔ̃ƒe ƒe nyametsotso eve aɖewo megbe kpuie. Le nyametsotso eve mawo me la, Europa Ʋɔnudrɔ̃ƒea tso nya me be “Turkey-dziɖuɖua da le gome si le amewo si be woagbe be yewomaxɔ asrafo ƒe hehe o le dzitsinya ta la dzi esi mewɔ ɖoɖo aɖeke be amewo nawɔ dɔ bubu ɖe asrafo ƒe hehexɔxɔ teƒe o” abe ale si Europa Ƒe Amegbetɔ Ƒe Gomenɔamesiwo Ƒe Ðoɖowɔha ƒe ɖoɖowo bia ene.\nKristotɔwo gbena be yewomawɔ asrafodɔ o tso keke Kristotɔ gbãtɔwo ŋɔli ke. Aƒetɔ E. W. Barnes gblɔ le eƒe agbalẽ si nye Kristotɔnyenye Ƒe Dodo, si le yevugbe me la me be: “ Nyatakaka siwo katã li la me dzodzro nyuie ɖee fia be, va ɖo Marcus Aurelius [si nye Roma fiagã tso ƒe 161 va se ɖe 180 Kristotɔwo Ŋɔli] ƒe ɣeyiɣia me la, Kristotɔ aɖeke mewɔ asrafodɔ o; eye asrafo aɖeke mezua Kristotɔ vɔ gakpɔtɔ nɔa asrafodɔa me o. ”\nEuropa Amegbetɔ Ƒe Gomenɔamesiwo Ŋuti Ʋɔnudrɔ̃ƒe De Ame Siwo Gbea Asrafo Ƒe Hehexɔxɔ Le Dzitsinya Ta Le Turkey Dzi


Ezekiel 1 | Biblia Le Internet Dzi | Xexe Yeye Gɔmeɖeɖe\nMawu ɖe ŋutegawo fia Ezekiel le Babilon (1-3)\nYehowa ƒe dziƒotasiaɖam ŋuti ŋutega (4-28)\nYa ʋuduʋudu, alilikpo kple dzo (4)\nNu gbagbe eneawo (5-14)\nTasiaɖamfɔ ene (15-21)\nDziŋgɔli si le dzo dam abe tsikpe ene (22-24)\nYehowa ƒe fiazikpui (25-28)\n1 Le ƒe blaetɔ̃lia me, le ɣleti enelia ƒe ŋkeke atɔ̃lia dzi, esi menɔ aboyomeawo dome+ le Kebar-tɔsisia+ to la, dziƒowo nu ʋu, eye mekpɔ ŋutega siwo tso Mawu gbɔ. 2 Le ɣletia ƒe ŋkeke atɔ̃lia dzi—si nye Fia Yehoyakin ƒe aboyomeyiyi ƒe ƒe atɔ̃lia me+— 3 Yehowa ƒe gbe va na Ezekiel,* nunɔla Buzi vi, le Kaldea-nyigba dzi,+ le Kebar-tɔsisia to. Yehowa ƒe asi va dzinye le afi ma.+ 4 Meɖo ŋku anyi, eye mekpɔ ya ʋuduʋudu+ aɖe ƒo tso dziehe, eye alilikpo gã aɖe, si me dzo le keklẽm le miamiamia*+ la gbɔna, eye keklẽ ƒo xlã alilikpo la godoo, eye nane le dzedzem le dzo la titina abe sika kple klosalo si wotsaka* ene.+ 5 Nanewo le dzo la me siwo ɖi nu gbagbe ene,+ eye ɖe sia ɖe ƒe dzedzeme le abe amegbetɔ tɔ ene. 6 Mo ene kple aʋala ene le wo dometɔ ɖe sia ɖe si.+ 7 Woƒe afɔwo dzɔ kã, eye woƒe afɔƒome le abe nyivi tɔ ene; woƒe afɔwo le dzo dam kaŋkaŋ abe akɔbli si ŋu wodza ene.+ 8 Amegbetɔ ƒe asi le woƒe aʋalawo te le woƒe axa eneawo dzi, eye mowo kple aʋalawo le wo ame enea si. 9 Woƒe aʋalawo kpe wo nɔewo. Ne wole yiyim la, wometrɔna o; wo dometɔ ɖe sia ɖe yia ŋgɔ tẽe.+ 10 Woƒe mowo ƒe dzedzeme le ale: Amegbetɔ ƒe mo li na wo ame eneawo dometɔ ɖe sia ɖe, dzata+ ƒe mo le ɖusime, nyitsu+ ƒe mo le miame, eye hɔ̃+ ƒe mo+ li na wo ame eneawo dometɔ ɖe sia ɖe. 11 Aleae woƒe mowo le. Woke woƒe aʋalawo me ɖo ɖe dzi. Wo dometɔ ɖe sia ɖe ƒe aʋala eve kpe le dzi, eye eve tsyɔ wo ŋuti.+ 12 Wo dometɔ ɖe sia ɖe yia ŋgɔ tẽe, woyia afi sia afi si gbɔgbɔ la di be woayi.+ Ne wole yiyim la, wometrɔna o. 13 Nu gbagbeawo ƒe dzedzeme le abe dzoka xɔxɔwo ene, eye nane si le abe akakati bibi ene la le yiyim le gbɔgbɔm le nu gbagbeawo dome, eye dzikedzo le dodom tso dzoa me.+ 14 Eye ne nu gbagbeawo le yiyim le gbɔgbɔm la, edzena abe dzikedzowo ene. 15 Esi mele nu gbagbeawo kpɔm la, mekpɔ tasiaɖamfɔ ɖeka le nu gbagbe siawo siwo mo ene li na la ɖe sia ɖe xa le anyigba.+ 16 Tasiaɖamfɔawo ƒe dzedzeme le abe krisolit ƒe keklẽ ene, eye wo ame eneawo ɖi wo nɔewo. Woƒe wɔwɔme le abe ɖe tasiaɖamfɔ ɖeka le nɔvia me* ene. 17 Ne woɖe zɔ la, wotea ŋu yia go eneawo dometɔ ɖe sia ɖe si me wodi be yewoayi la me, eye ne wole yiyim la wometrɔna o. 18 Woƒe tasiaɖamfɔawo kɔ ale gbegbe be wodzi ŋɔ, eye ŋkuwo le tasiaɖamfɔ eneawo katã ŋu godoo va kpe.+ 19 Ne nu gbagbeawo ɖe zɔ la, tasiaɖamfɔawo hã ɖea zɔ kpli wo, eye ne nu gbagbeawo kɔ wo ɖokuiwo dzi tso anyigba la, tasiaɖamfɔawo hã kɔna ɖe dzi.+ 20 Woyia afi si gbɔgbɔ la di be woayi, afi sia afi si gbɔgbɔ la yi. Tasiaɖamfɔawo kɔna ɖe dzi kpli wo, elabena gbɔgbɔ si le nu gbagbeawo me la* le tasiaɖamfɔawo hã me. 21 Ne woɖe zɔ la, tasiaɖamfɔawo hã ɖea zɔ; ne wotɔ ɖi la, woawo hã wotɔna ɖi; eye ne wokɔ wo ɖokuiwo dzi tso anyigba la, tasiaɖamfɔawo kɔna ɖe dzi kpli wo, elabena gbɔgbɔ si le nu gbagbeawo me la le tasiaɖamfɔawo hã me. 22 Nane le nu gbagbeawo tame abe dziŋgɔli si le dzo dam abe tsikpe gã wɔnuku aɖe ene, eye wòkeke ɖe wo tame.+ 23 Woke aʋala eveve do ɖe dzi wòdzɔ kã le dziŋgɔli la te. Aʋala eve le wo dometɔ ɖe sia ɖe si wòtsɔ tsyɔa axa si, eye wotsɔa eve bubu tsyɔa axa kemɛ. 24 Esi mese woƒe aʋalawo ƒe ɖiɖi la, enɔ abe tsi geɖewo ƒe hoowɔwɔ ene, abe Ŋusẽkatãtɔ la ƒe gbeɖeɖe ene.+ Esi woɖe zɔ la, woƒe zɔɖeɖe ɖi abe aʋakɔ aɖe ƒe hoowɔwɔ ene. Ne wotɔ ɖi la, woɖiɖia woƒe aʋalawo ɖe anyi. 25 Gbe aɖe ɖi le dziŋgɔli si le wo tame la tame. (Ne wotɔ ɖi la, woɖiɖia woƒe aʋalawo ɖe anyi). 26 Nane si ɖi safir-kpe+ la le dziŋgɔli si le wo tame la tame, eye wòle abe fiazikpui ene.+ Ame aɖe si ƒe dzedzeme ɖi amegbetɔ tɔ la nɔ anyi ɖe fiazikpui la dzi le etame ɖaa.+ 27 Mekpɔ nane si biã hɛ̃e abe sika kple klosalo si wotsaka ene,+ eye wòle abe dzo ene la, le keklẽm tso afi si dze abe eƒe alime ene yi dzi; eye tso eƒe alime yi anyime la, mekpɔ nane si le abe dzo ene.+ Keklẽ ƒo xlãe godoo va kpe 28 abe anyieʋɔ+ si dona ɖe alilikpo dodo me le tsidzagbe ene. Aleae keklẽ si ƒo xlãe la ƒe dzedzeme le. Ele abe Yehowa ƒe ŋutikɔkɔe ƒe dzedzeme ene.+ Esi mekpɔe la, metsyɔ mo anyi, eye mese ame si le nu ƒom la ƒe gbe.\n^ Egɔmee nye, “Mawu Doa Ŋusẽ Ame.”\n^ Alo, “si me dzikedzo le.”\n^ Sika kple klosalo si wotsaka si le dzo dam.\n^ Anɔ eme be tasiaɖamfɔ ɖeka tso ga nɔvia me.\n^ Egɔmeɖeɖe tẽe, “elabena nu gbagbe la ƒe gbɔgbɔ.”


Gbedodoɖa 13 - www.arshymnbookonline.co.uk\nNUFIALAWO ƑE GBEDODOƉA ƑE SAFUI\nAme si xɔ nufiafia ƒe dɔ la, exɔ dɔ nyui aɖe. Ele nɛ be, wòabla nu ŋkeke etɔ̃ kple gbedodoɖa sia.\nAzɔ nufiala sia natsri ahanono, amedzudzu, fififi ƒe mɔnuwo keŋ, alakpadada kple ahasiwɔwɔ vɔ̃ɗi ɖe sia ɖe ƒe mɔnu. Elabena nɔnɔme kple nuwɔna, si le eŋuti la, eya srɔ̃m eteviwo kple ame siwo kplɔm wòle la le. Eyata nufiala sia nate kpɔ anye Mawu ƒe lɔlɔnu kple didiwo dzi wɔla le go sia go me.\nMía Mawu ŋusẽkatãtɔ, nu sia nu ɖola, wòe gatia nye hã be mazu amewo ƒe nufiala. Ke afika woatso be, nye ame si nye amegbetɔ, ame si ƒe ŋɔti me gbɔgbɔ le la, be maxɔ nufiafia amewo ƒe ŋkɔa? Wò Mawu , si lɔ̃ ɖe ale ƒe dɔ sia wɔwɔ dzi la gbɔe ŋusẽ. nunya, gɔmesese kple dɔ sia wɔnu ŋutɔ wo le. Eyata Oo Fofo, mele kuku ɖem nawò be, nadzram ɖo blibo hena dɔ sia ƒe tsitretsitsi kple anyinɔnɔ. Tsɔ nunya kple gɔmesese na nusrɔ̃viawo hã, eye naʋu wo nu daɖi hena woƒe nya me sese. Wɔ woƒe dzime kple ahɔhɔ̃ me be, wòanye woƒe nyaxɔasiawo dzraɖoƒe.\nNyà woƒe futɔ kuvia, mazãmazã, alakpadada, bemalémalé kple futɔ vɔ̃ la ƒe kutsetsewo katã ɖa le wo me, ale bena wò yayra nanɔ nye kpli wo dzi. Tso fifia ɖa se ɖe mavɔ me, to Yesu Kristo dzi. Amen


JW Library Sign Language Dzi Nuwo\nJW Library Sign Language nye Yehowa Ðasefowo ƒe dɔwɔnu. Àte ŋu awɔ tokunɔgbe me videowo ƒe kɔpi le jw.org, aɖo wo ɖe ɖoɖo nu alo aƒo wo.\nKpɔ tokunɔgbe me Biblia kple agbalẽ bubuwo ƒe videowo. Wɔ woƒe kɔpi da ɖe wò asitelefon alo tablɛt dzi ale be nàte ŋu akpɔe ne mèle internet zãm o. Video nyakpɔawo, ale si nàke ɖe wo ŋu kple wo ƒoƒo ƒe mɔnu bɔbɔeawo ado dzidzɔ na wò.\nAle Si Nàke Ðe Wo Ŋu Bɔbɔe\nÀkpɔ Xexe Yeye Gɔmeɖeɖe Biblia ƒe agbalẽ siwo gɔme woɖe le akpa si nye Biblia. Àte ŋu akpɔ mawunyakpukpui ɖekaɖeka siwo womekpɔ ɖe ɖe go le Xexe Yeye Gɔmeɖeɖe Biblia me o gake woɖe wo gɔme le míaƒe agbalẽ bubuwo me la hã. Àkpɔ agbalẽ kple video bubu siwo woda ɖe jw.org la le akpa si nye Nudzraɖoƒe.\nAle Si Nàʋu Mawunyakpukpuiwo Kaba\nNe èle agbalẽ aɖe ƒe video kpɔm, eye nèdi be yeakpɔ mawunyakpukpui aɖe la, ke zi Biblia dzi. Video la atɔ ne èʋu mawunyakpukpuia le ekpɔm. Ne èkpɔ mawunyakpukpuia vɔ la, trɔ yi akpa si nye Nudzraɖoƒe la ale be video si kpɔm nèle la ŋutɔ nagate ƒoƒo.\nAle Si Nàwɔ Videowo Ƒe Kɔpi Bɔbɔe\nVideo siwo ƒe kɔpi mèkpɔ wɔ o la ƒe amadede anɔ flukpee. Zi video si nèdi la dzi ne wòawɔ eƒe kɔpi na wò tso jw.org. Ne èdi be yeawɔ video siwo katã dze le afi ma ƒe kɔpi la, zi Wɔ Wo Katã Ƒe Kɔpi dzi. Ne èdi be yeatutu video aɖe le wò mɔ̃a dzi la, zi edzi eteƒe nadidi vie (zi edzi eye wò asibidɛ nanɔ edzi).\nAle Si Nàwɔ Mɔ Si Li Ŋu Dɔ\nÀte ŋu atiae be yeawɔ video siwo lolo (esiwo kɔ̀na wu) alo esiwo melolo o (esiwo mekɔ̀ ale o) ƒe kɔpi. Ne SD kard le wò mɔ̃a ŋu la, ke àte ŋu atiae be video siwo ƒe kɔpi nàwɔ la nanɔ mɔ̃a ŋutɔ dzi loo alo woayi ɖe SD kard la dzi.\nVideoƒonu Si Zazã Le Bɔbɔe\nZã mɔnu bɔbɔe siawo nàtsɔ aƒo videoawo:\nZi asibidɛ eve ɖe edzi: Aƒo video la alo atɔe.\nLi asi edzi yi miame: Ayi dzesidenu si kplɔe ɖo dzi.\nLi asi edzi yi ɖusime: Ayi dzesidenu si do ŋgɔ dzi.\nLi asi edzi yi dzi: Ana videoa ƒe dusisi nadzi ɖe edzi. (Mewɔna alea le Android dzi o.)\nLi asi edzi yi anyime: Ana videoa ƒe dusisi dzi naɖe kpɔtɔ. (Mewɔna alea le Android dzi o.)\nZi edzi zi ɖeka ko: Ana videoƒonua dzi nuwo nadze.\nNe èdo go kuxi aɖe le JW Library Sign Language zazã me la, taflatsɛ kpe internet dzi kpekpeɖeŋu ƒe aɖakavi sia ɖo nàɖoe ɖa.


Na Biblia Xexlẽ Naɖe Vi Na Wò Bliboe | Nusɔsrɔ̃\n“Mekpɔa dzidzɔ le Mawu ƒe se la ŋu ŋutɔ.”—ROM. 7:22.\nDI NYA SIAWO ƑE ŊUÐOÐO\nVi kae Biblia xexlẽ “kple gbe blewu” aɖe na wò?\nAleke nàwɔ ana Ŋɔŋlɔawo natsi susu me na wò be nàte ŋu atsɔ wo akpe ɖe amewo ŋu?\nAleke Biblia la xexlẽ nyuie akpɔ tawòe?\n1-3. Viɖe kawoe dona tso Biblia xexlẽ kple eƒe nufiamewo dzi wɔwɔ me?\n“MEDAA akpe na Yehowa ŋdi sia ŋdi be ekpe ɖe ŋunye mese Biblia la gɔme.” Nɔvinyɔnu Kristotɔ tsitsi si gblɔ nya sia la xlẽ Biblia bliboa katã wu zi 40 sɔŋ, eye wògale exexlẽ dzi. Nɔvinyɔnu ɖetugbui aɖe gblɔ be Biblia xexlẽ na yekpɔe be Yehowa nye ame ŋutɔŋutɔ. Esia na wòva te ɖe Fofoa si le dziƒo ŋu geɖe wu. Egblɔ be: “Nyemekpɔ dzidzɔ le nye agbe me alea gbegbe kpɔ o!”\n2 Apostolo Petro de dzi ƒo na mí katã be: “Mina nya la ƒe notsi [tsimatɔ] nadzro mi vevie.” (1 Pet. 2:2) Dzitsinya nyui sua ame siwo ɖia kɔ na dzodzro ma to Biblia sɔsrɔ̃ kple eƒe nufiamewo dzi wɔwɔ dzi la si eye taɖodzinu va nɔa woƒe agbe ŋu. Xɔlɔ̃wɔwɔ akuakua nɔa woa kple ame bubu siwo hã lɔ̃a Mawu vavã la hesubɔnɛ la dome. Esiawo katã nye susu nyui siwo tae wòle be ‘míakpɔ dzidzɔ le Mawu ƒe se la ŋu’ ɖo. (Rom. 7:22) Gake viɖeawo mese ɖe afi ma o. Bubu kawoe gali?\n3 Ne èyi edzi srɔ̃ nu tso Yehowa kple Via ŋu la, wò lɔlɔ̃ na wo kple hawòviwo me asẽ ɖe edzi. Ŋɔŋlɔawo me sidzedze vavãtɔ si su asiwò la ana nàkpɔ ale si Mawu aɖe ame dzɔdzɔewo tso tsɔtsrɔ̃ si gbɔna nuɖoanyi sia si le kudɔ ƒom dzi la me. Nya nyui geɖewo asu asiwò nàgblɔ na amewo le gbeadzi. Yehowa ayra wò ne èyi edzi le nu siwo nèsrɔ̃ to Mawu ƒe Nya la xexlẽ me la fiam amewo.\nXLẼE EYE NÀDE ŊUGBLE\n4. Nu kae wòfia be woaxlẽ Biblia “kple gbe blewu”?\n4 Yehowa medi be ye subɔlawo naxlẽ yeƒe Nya la to eme dzradzradzra o. Egblɔ na Yosua be: “Mègaɖe nu le segbalẽ sia ŋu o, eye nàbu eŋu [alo, nàxlẽe kple gbe blewu, “NW”] zã kple keli.” (Yos. 1:8; Ps. 1:2) Ðe esia fia be nàke nu axlẽ Biblia bliboa katã tso Mose Ƒe Agbalẽ Gbãtɔ va se ɖe Nyaɖeɖefia kple gbe blewua? Kura o. Nu si wòfiae nye be nàxlẽe le mɔ si ana nàte ŋu anɔ ŋugble dem le emenyawo ŋu la nu. Ne èxlẽ Biblia “kple gbe blewu” alea la, akpe ɖe ŋuwò be wò susu nanɔ eƒe akpa vevi siwo ade dzi ƒo na wò le ɣeyiɣi ma me la ŋu. Ne èɖo akpa vevi mawo, siwo ate ŋu anye nyagbe aɖewo, kpukpui aɖewo, alo ŋutinya aɖewo dzi la, xlẽe blewu, ɖewohĩ nàke nu anɔ nyawo yɔm ɖekaɖeka. Esia ana nu si xlẽm nèle le Ŋɔŋlɔawo me nawɔ dɔ ɖe dziwò wu. Nu ka tae esia wɔwɔ le vevie? Mawu ƒe mɔfiamewo gɔme sese ye aʋã wò be nàwɔ ɖe wo dzi.\n5-7. Wɔ ale si Mawu ƒe Nya la xexlẽ kple gbe blewu ate ŋu akpe ɖe ŋuwò la ƒe kpɔɖeŋu le go siawo me: (a) be nànɔ agbe dzadzɛ; (b) be nàwɔ nu ɖe amewo ŋu le dzigbɔɖi kple dɔmenyonyo me; (d) be nàɖo ŋu ɖe Yehowa ŋu le ɣeyiɣi sesẽwo gɔ̃ hã me.\n5 Biblia xexlẽ kple gbe blewu aɖe vi na wò, vevietɔ ne èle eƒe agbalẽ siwo dze abe ɖe wo gɔme sese sesẽ na wò ene la xlẽm. Bu kpɔɖeŋu etɔ̃ siwo gbɔna ŋu kpɔ. Gbã la, bu Kristotɔ sɔhɛ aɖe si ɖo Hosea ƒe agbalẽa dzi le eƒe ɖokuisi Biblia xexlẽ me la ŋu kpɔ. Esi wòɖo ta 4 lia hexlẽ kpukpui 11 va se ɖe 13 kple gbe blewu vɔ la, etɔ sẽe. (Mixlẽ Hosea 4:11-13.) Nu ka tae wòtɔ? Kpukpui mawo he eƒe susu, elabena ele agbagba dzem be yeaɖu agbe gbegblẽ nɔnɔ ƒe nyaƒoɖeamenuwo dzi le suku. Ebu nyaawo ŋu hegblɔ na eɖokui be: ‘Yehowa kpɔa nu siwo amewo wɔna le ɣaɣlaƒe gɔ̃ hã. Nyemadi be madze agɔ le edzi o.’ Sɔhɛa ɖoe kplikpaa be yeayi edzi anɔ agbe dzadzɛ le Mawu ƒe dzidzenuwo nu.\n6 Kpɔɖeŋu evelia: Nɔvinyɔnu Kristotɔ aɖe le Yoel ƒe nyagblɔɖia xlẽm eye wòva ɖo ta 2, kpukpui 13. (Mixlẽ Yoel 2:13.) Esi wòxlẽe kple gbe blewu vɔ la, ede ŋugble le ale si wòasrɔ̃ Yehowa, ame si ŋu wogblɔ le be: “Amenuvela kple nublanuikpɔla wònye, egbɔa dzi ɖi blewu, amenuveve bɔ ɖe esi.” Eɖoe be yeadze agbagba adzudzɔ dzugbewo kple dzivenyawo zazã ne yele nu ƒom kple ye srɔ̃ kpakple ame bubuwo.\n7 Kpɔɖeŋu etɔ̃lia: Bu vifofo Kristotɔ aɖe si si dɔ ge le eye wòle dzimaɖi tsim ɖe ale si wòawɔ akpɔ srɔ̃a kple viawo dzi la ŋu kpɔ. Exlẽ Naxum 1:7 kple gbe blewu; afi ma gblɔ be, Yehowa “nya ame siwo ɖoa dzi ɖe eŋu” eye wònye woƒe “sitsoƒe le xaxagbe.” Nya mawo fa akɔ nɛ. Ekpɔe be Yehowa léa be na ye lɔlɔ̃tɔe, eya ta edzudzɔ dzimaɖitsitsi fũu akpa. Eyome exlẽ Naxum 2:1 blewu. (Mixlẽ Naxum 2:1.) Mía nɔviŋutsua kpɔe be ne yeyi edzi ɖe gbeƒã le ɣeyiɣi sesẽwo gɔ̃ hã me la, efia be yebua Yehowa be enye yeƒe sitsoƒe vavã. Togbɔ be nɔviŋutsua le ŋutilãmedɔ dim hã la, nu si wòxlẽ la ʋãe wòva le gome kpɔm le kwasiɖa domedome gbeƒãɖeɖedɔa me.\n8. Gblɔ gbɔgbɔmenu xɔasi siwo ŋu nèke ɖo le wò Biblia xexlẽ me kpuie míase.\n8 Nufiamekpɔɖeŋu nyui siwo dze le afi sia la tso Biblia-gbalẽ siwo ame aɖewo susu be wo gɔme sese sesẽ me. Ne èle Hosea, Yoel kple Naxum ƒe agbalẽwo xlẽm eye wònye wò didi be yeasrɔ̃ nu tso wo me la, ke anyo be nàtsɔ gbe blewu axlẽ woƒe kpukpui aɖewo. Kpɔ nunya kple akɔfanya gbogbo siwo nàte ŋu akpɔ le nyagblɔɖinya mawo me ɖa ko! Ke Biblia-gbalẽ bubuawo ya ɖe? Mawu ƒe Nya la le abe tomenukuƒe aɖe si lotamekpe gbogbo aɖe le ene. Ku eme nyuie! Xlẽ Biblia bliboa eye na wòanye wò taɖodzinu be yeake ɖe Mawu ƒe mɔfiame kple eƒe dzideƒoname, siwo xɔ asi abe lotamekpe ene la ŋu.\nDI GƆMESESEA VEVIE\n9. Nu ka wɔwɔe akpe ɖe mía ŋu be míase Mawu ƒe lɔlɔ̃nu gɔme nyuie wu?\n9 Togbɔ be ele vevie be nàxlẽ Biblia la ƒe akpa aɖe gbe sia gbe hã la, àdi godoo be yease emenyawo gɔme nyuie. Eya ta wɔ agbalẽ siwo Yehowa ƒe habɔbɔa ta na mí la ŋu dɔ nyuie nàtsɔ aku nu me tso amewo, teƒewo kple nudzɔdzɔ siwo ŋu nàxlẽ nu le la ŋu. Alo ne èdi be yeanya ale si yeawɔ Biblia ƒe nufiame aɖe ŋu dɔ le wò agbenɔnɔ me la, àte ŋu abia kpekpeɖeŋu tso hamemetsitsi alo Kristotɔ tsitsi bubu aɖe gbɔ. Mina míadzro ƒe alafa gbãtɔ me Kristotɔ aɖe si dze agbagba wɔ esia ƒe kpɔɖeŋu me, ne míakpɔ nu si tae wòle vevie be míanɔ míaƒe gɔmesese dzim ɖe edzi la ɖa. Eŋkɔe nye Apolo.\n10, 11. (a) Aleke wokpe ɖe Apolo ŋu be eƒe subɔsubɔdɔa va nyo ɖe edzi? (b) Nu kae míate ŋu asrɔ̃ tso Apolo ƒe ŋutinyaa me? (Kpɔ aɖaka si nye “Ðe Wò Nufiafia Sɔ Ðe Numekɔkɔ Yeyewo Nua?”)\n10 Apolo nye Kristotɔ Yudatɔ si ‘nya Ŋɔŋlɔawo nyuie’ eye “gbɔgbɔ la yɔe fũu.” Wogblɔ tso eŋu le Dɔwɔwɔwo ƒe agbalẽa me be: “Eyi ɖaƒo nu hefia nu tso Yesu ŋuti nyawo ŋu ɖe eteƒe tututu, gake Yohanes ƒe nyɔnyrɔnana ŋu nya koe wònya nyuie.” Apolo menya be wona numekɔkɔ yeyewo tso nyɔnyrɔxɔxɔ si ŋuti nya fiam yenɔ la ŋu o. Esi Kristotɔ srɔ̃tɔ siwo nye Priskila kple Akwila wose nu si fiam Apolo nɔ le Efeso la, “woɖe Mawu ƒe mɔ la me nɛ nyuie wu.” (Dɔw. 18:24-26) Vi kae wòɖe na Apolo?\n11 Esi Apolo ɖe gbeƒã le Efeso vɔ la, eyi Axaya. “Esi wòɖo afi ma la, ekpe ɖe ame siwo xɔe se le Mawu ƒe amenuveve ta la ŋu geɖe ŋutɔ; elabena etsɔ ŋusẽ nɔ kpe ɖom edzi le dutoƒo be Yudatɔwo da ƒu, eye wòtsɔa Ŋɔŋlɔawo ɖenɛ fiana be Yesu ye nye Kristo la.” (Dɔw. 18:27, 28) Esi Apolo se nu si Kristotɔwo ƒe nyɔnyrɔxɔxɔ fia gɔme nyuie azɔ ta la, “ekpe ɖe” ame yeyewo ŋu “geɖe ŋutɔ” be wowɔ ŋgɔyiyi le tadedeagu vavãtɔ me. Nu kae míate ŋu asrɔ̃ tso esia me? Abe Apolo ene la, míawo hã míedzea agbagba be míase nu siwo míexlẽ le Biblia me la gɔme. Gake ne haxɔsetɔ kpɔnuteƒe aɖe ɖo aɖaŋu na mí le ale si míawɔ be míaƒe nufiafia naganyo ɖe edzi ŋu la, ele be míaxɔ eƒe aɖaŋuɖoɖoa ɖokuibɔbɔtɔe ahada akpe ɖe eta. Esia wɔwɔ ana míaƒe subɔsubɔ kɔkɔea nanyo ɖe edzi.\nNA NU SIWO NÈSRƆ̃ NAÐE VI NA AMEWO\n12, 13. Wɔ ale si Ŋɔŋlɔawo zazã ŋuɖɔɖotɔe ate ŋu akpe ɖe Biblia nusrɔ̃viwo ŋu woawɔ ŋgɔyiyi la ƒe kpɔɖeŋu.\n12 Abe Priskila, Akwila kple Apolo ene la, míate ŋu akpe ɖe amewo ŋu. Ne wò dzideƒonamenyawo kpe ɖe dzinyuitɔ aɖe ŋu wòɖu kuxi aɖe si na mete ŋu le ŋgɔyiyi wɔm le gbɔgbɔ me o dzi la, aleke nèsena le ɖokuiwò me? Alo ne hamemetsitsie nènye la, aleke nèsena le ɖokuiwò me ne hati tadeagula aɖe da akpe na wò le aɖaŋu si nèɖo nɛ tso Ŋɔŋlɔawo me si kpe ɖe eŋu le nɔnɔme sesẽ aɖe me ta? Ðikeke mele eme o be Mawu ƒe Nya la zazã atsɔ akpe ɖe amewo ŋu be woƒe agbe nanyo ɖe edzi hea dzidzeme kple dzidzɔ vanɛ. * Kpɔ ale si nàte ŋu awɔ esiae ɖa.\n13 Israel vi siwo nɔ anyi le Eliya ŋɔli la dometɔ geɖe tsi evedomesi le esi womenya ne tadedeagu vavãtɔ loo alo alakpasubɔsubɔ ƒe akpa dzie yewoanɔ o ta. Aɖaŋu si Eliya ɖo na wo ate ŋu aɖe vi na Biblia nusrɔ̃vi aɖe si mete ŋu le nyametsotso wɔm be yeasubɔ Yehowa o. (Mixlẽ 1 Fiawo 18:21.) Bu kpɔɖeŋu bubu aɖe hã ŋu kpɔ: Ne ɖetsɔlemetɔ aɖe le ale si exɔlɔ̃wo alo eƒe ƒometɔwo awɔ nu ɖe eŋui vɔ̃m la, àte ŋu azã Yesaya 51:12, 13 (mixlẽe) me nyawo atsɔ akpe ɖe eŋu wòatso nya me be yeasubɔ Yehowa.\n14. Nu kae akpe ɖe ŋuwò nàɖo ŋku Biblia me nyawo dzi le ɣeyiɣi si me nèhiãe atsɔ akpe ɖe amewo ŋu?\n14 Edze ƒãa be Biblia me nya geɖewo tea ŋu dea dzi ƒo na exlẽlawo, ɖɔa wo ɖo, alo doa ŋusẽ wo. Ðewohĩ àbia be, ‘Nu kae mawɔ be mate ŋu aɖo ŋku mawunyakpukpuiwo dzi le ɣeyiɣi si me mehiãe?’ Xlẽ Biblia la gbe sia gbe nànɔ ŋugble dem le Mawu ƒe mɔfiamewo ŋu. Esia ana Mawu ƒe nyawo natsi susu me na wò eye Yehowa ƒe gbɔgbɔa akpe ɖe ŋuwò nàɖo ŋku wo dzi le ɣeyiɣi si me nèhiãe.—Marko 13:11; mixlẽ Yohanes 14:26. *\n15. Nu kawoe akpe ɖe ŋuwò nàse Mawu ƒe Nya la gɔme nyuie wu?\n15 Abe Fia Salomo ene la, wò hã àte ŋu ado gbe ɖa na Yehowa be wòana nunya wò le wò teokrasidɔwo wɔwɔ me. (2 Kron. 1:7-10) Srɔ̃ blema nyagblɔɖilawo eye ‘nàdzro nu me vevie ahawɔ numekuku tsitotsito’ le Mawu ƒe Nya la me be Yehowa kple eƒe lɔlɔ̃nu ŋuti sidzedze vavãtɔ nasu asiwò. (1 Pet. 1:10-12) Apostolo Paulo de dzi ƒo Timoteo be wòatsɔ “xɔse ƒe nyawo kple nufiafia nyui” la anyi eɖokui. (1 Tim. 4:6) Ne wò hã èwɔ esia la, àsu te nyuie akpe ɖe amewo ŋu le gbɔgbɔ me. Le ɣeyiɣi ma ke me la, àtu wò xɔse ɖo.\nMAWU ƑE NYA LA XEXLẼ KPƆA MÍA TA\n16. (a) Alekee ‘Ŋɔŋlɔawo me dzodzro tsitotsito gbe sia gbe’ ɖe vi na Beroiatɔwo? (b) Nu ka tae wòle vevie be míanɔ Biblia xlẽm gbe sia gbe?\n16 Yudatɔ siwo nɔ Makedonia-du si nye Beroia me la nɔa “Ŋɔŋlɔawo me dzrom tsitotsito gbe sia gbe.” Esi Paulo ɖe gbeƒã na Yudatɔ mawo la, wotsɔ nya siwo wògblɔ la sɔ kple nu si wonya tso Ŋɔŋlɔawo me. Nu kae do tso eme? Kakaɖedzi su ame geɖe si be nyateƒea fiam wònɔ, eye wova “zu xɔsetɔwo.” (Dɔw. 17:10-12) Esia ɖee fia be Biblia la xexlẽ gbe sia gbe nana míeva xɔa Yehowa dzi se geɖe wu. Xɔse sia, si nye “dziɖoɖo ɖe nu siwo wole mɔ kpɔm na la ŋu kple kakaɖedzi,” le vevie hafi míate ŋu atsi agbe age ɖe Mawu ƒe xexe yeyea me.—Heb. 11:1.\n17, 18. (a) Aleke xɔse sẽŋu kple lɔlɔ̃ kpɔa Kristotɔ ƒe kpɔɖeŋudzia tae? (b) Aleke míaƒe mɔkpɔkpɔ kpɔa mía tae?\n17 Paulo gblɔe wòsɔ be: “Mí ame siwo nye ŋkeke tɔwo la, mina míanɔ mo xexi, eye míado xɔse kple lɔlɔ̃ ƒe akɔtakpoxɔnu la, eye míaɖɔ xɔxɔ ƒe mɔkpɔkpɔ abe gakuku ene.” (1 Tes. 5:8) Ele be asrafo nakpɔ eƒe dzi ta tso futɔwo si me. Nenema kee wòle be mí Kristotɔ hã míakpɔ míaƒe kpɔɖeŋudzia ta tso nu vɔ̃ ƒe ŋusẽkpɔɖeamedzi si me. Ne Yehowa subɔla aɖe xɔ Mawu ƒe ŋugbedodowo dzi se vevie, eye wòlɔ̃ Yehowa kple ehavi amegbetɔ vevie la, vi kae wòaɖe nɛ? Mawusubɔla ma doa gbɔgbɔ me akɔtakpoxɔnu nyuitɔ kekeake, eya ta asesẽ hafi wòawɔ nane si ana Mawu magakpɔ ŋudzedze ɖe eŋu o.\n18 Paulo ƒo nu tso gakuku hã ŋu, si nye “xɔxɔ ƒe mɔkpɔkpɔ” la. Le Biblia ƒe ɣeyiɣiwo me la, ne asrafo meɖɔ gakuku o la, ate ŋu aku le aʋagbedzi bɔbɔe. Gake ne eɖɔ gakuku sesẽ la, ate ŋu akpɔ eta tso nu siwo adze ta nɛ la si me. Ne míesrɔ̃a Yehowa ƒe Nya edziedzi la, mɔkpɔkpɔ sẽŋu asu mía si be Yehowa aɖe mí. Esia akpe ɖe mía ŋu be míatsi tsitre ɖe xɔsegbelawo ŋu ahagbe woƒe “dzeɖoɖo ƒuƒlu” siwo kekena abe abi vɔ̃ ene. (2 Tim. 2:16-19) Míaƒe mɔkpɔkpɔ agado ŋusẽ mí be míaƒo asa na ame siwo dina be yewoakplɔ mí ade agbe si medzea Yehowa ŋu o la nɔnɔ me.\nENYE NU VEVI SI ANA MÍATSI AGBE\n19, 20. Nu ka tae míedea asixɔxɔ gã Mawu ƒe Nya la ŋu, eye aleke míeɖena fiana be míekpɔa ŋudzedze ɖe eŋu? (Kpɔ aɖaka si nye “Yehowa Naa Nu Si Tututu Mehiã Lam.”)\n19 Zi ale si míele nuwuwua gogom la, zi nenemae wòhiã be míaka ɖe Yehowa ƒe Nya la dzi geɖe wu. Aɖaŋuɖoɖo siwo le eme la kpena ɖe mía ŋu míeɖɔa nɔnɔme gbegblẽwo ɖo eye míeɖua nu vɔ̃ ƒe dzodzrowo dzi. Emenya dedziƒoname fakɔnamewo ate ŋu akpe ɖe mía ŋu míado dzi ato dodokpɔ siwo Satana kple eƒe xexea hena vaa mía dzii la me dedie. Mɔfiame siwo Yehowa naa mí le eƒe Nya la me akpe ɖe mía ŋu míayi edzi anɔ agbemɔa dzi.\n20 Ðo ŋku edzi be Mawu ƒe lɔlɔ̃nue wònye “be woaɖe ame ƒomeviwo katã.” Mí Yehowa subɔlawo hã míekpe ɖe “ame ƒomeviwo katã” ŋu. Nenema kee nye ame sia ame si ŋu míakpe ɖo le míaƒe gbeƒãɖeɖe kple nufiafiadɔa me hã. Gake ele vevie be “nyateƒe ƒe sidzedze vavãtɔ” nasu ame sia ame si di be yeakpɔ ɖeɖe la si. (1 Tim. 2:4) Eya ta hafi míate ŋu ato ŋkeke mamlɛ siawo me dedie la, ele vevie be míanɔ Biblia me nya siwo tso gbɔgbɔ me la xlẽm ahanɔ wo dzi wɔm. Ɛ̃, Biblia xexlẽ gbe sia gbe ɖenɛ fiana be míedea asixɔxɔ gã Yehowa ƒe Nyateƒenyawo ŋu.—Yoh. 17:17.\n^ mm. 12 Míezãa Biblia ƒe nuxlɔ̃amewo tsɔ zia amewo dzi loo alo tsɔ bua fɔ wo o. Ele be míagbɔ dzi ɖi ahanyo dɔme na míaƒe Biblia nusrɔ̃viwo abe ale si Yehowa wɔnɛ na mí ene.—Ps. 103:8.\n^ mm. 14 Ke ne èɖo ŋku mawunyakpukpui aɖe me nya veviwo dzi gake nèŋlɔ Biblia-gbalẽa, eƒe ta, kple kpukpuia be ya ɖe? Àte ŋu adi nya veviawo le Xexe Yeye Gɔmeɖeɖe Biblia me nyawo diƒe, le Watchtower Library, alo le Concordance la me, eye anɔ eme be àke ɖe mawunyakpukpuia ŋu.\nÐE WÒ NUFIAFIA SƆ ÐE NUMEKƆKƆ YEYEWO NUA?\nWokpe ɖe Apolo ŋu be eƒe subɔsubɔdɔa nyo ɖe edzi\nAnyo be míaƒe nufiafiawo nasɔ ɖe numekɔkɔ yeye siwo nam wole mí ku ɖe Biblia me nyateƒea ŋu la nu pɛpɛpɛ. Ekema aleke nàɖo biabia siwo gbɔna ŋu?\nAnye ame kawoe nye “dzidzime sia” si ŋu Yesu ƒo nu tsoe le Mateo 24:34?—Gbetakpɔxɔ, April 15, 2010, axa 10-11.\nƔekaɣie woama “alẽwo me tso gbɔ̃wo gbɔe” abe ale si wogblɔe le Mateo 25:32 ene?—Gbetakpɔxɔ, October 15, 1995, axa 21-23.\nAbe ale si wòdze le Luka 21:26 ene la, ɣekaɣie “amewo aku ƒenyi le vɔvɔ̃ kple mɔkpɔkpɔ na nu siwo gbɔna anyigba dzi la ta”?—Gbetakpɔxɔ, February 15, 1994, axa 19-20.\nNe míexlẽa Biblia gbe sia gbe hewɔa ɖokuisi nusɔsrɔ̃ veviedodotɔe la, míasu te nyuie akpe ɖe amewo ŋu be woazɔ le Biblia me nyateƒea ƒe kekeli si Yehowa na wòle kɔkɔm ɖe edzi la me.—Lod. 4:18.\n“YEHOWA NAA NU SI TUTUTU MEHIÃ LAM”\nÐetugbui Kristotɔ aɖe gblɔ be: “Le ŋkuɖodzinya siwo katã Yehowa naa mí dome la, esiwo ku ɖe Biblia xexlẽ gbe sia gbe ŋue kpɔ ŋusẽ gã aɖe ɖe nye agbe dzi wu. Medze Biblia xexlẽ gɔme le nye sekɛndrisuku (lycée) ƒe ƒe mamlɛa me, eye mewu exexlẽ nu le ƒe eve me lɔƒo. Le ɣeyiɣi mawo me la, mekpɔ nu sia nu si mehiã be matso nya me le nu si mawɔ kple nye agbea ŋu le Yehowa ƒe Nya la me. Fifia mele Biblia la xlẽm zi evelia, gake ɖeko wòle abe ɖe nyemexlẽ nu siwo xlẽm mele la kpɔ o ene. Biblia la xexlẽ le nunye vivim abe ale si wònɔ zi gbãtɔ ene—egale nunye vivim wu kura gɔ̃ hã! Ewɔa nuku nam be Yehowa naa nu si tututu mehiã lam.”


Bible Verses On The Topic: Blessing -> God\nViruses / Diseases\nGood Character (+)\nCourage / Brave\nHumble / Humility\nBad Character (+)\nRevenge / Vengeance\nVerse For Men\nVerses For Women\nMessiah In The Bible\nParables From Jesus\nSpeaking in Languages\nFlat / Round Earth\nGiants in the Bible\nLast Days / Future\nAngels and Demons (+)\nSorcerer / Magic\nMath Signs (+)\nmina, eye woana mi, dzidzenu nyui, si wote, eye woʋuʋu wògbã go la, woatsɔ aɖo miaƒe akɔ; elabena dzidzenu, si mietsɔ dzidze la, eya ke woatsɔ adzidze na miawo hã.\nWoayra amesiwo le konyi fam la; elabena woawoe woafa akɔ na.\nKe nye Mawu la ana miaƒe hiahiã katã nazu nukpɔkpɔ taŋtaŋ le eƒe kesinɔ la nu le ŋutikɔkɔe me le Kristo Yesu me.\nAnyigba mie eƒe nukuwo. Mawu, mía Mawu la, ayra mí.\n4 Mose 6:24-25\n Yehowa ayra wò, eye wòakpɔ dziwò! Yehowa akɔ ŋku me ɖe wò, eye wòave nuwo!\n Migatsi dzimaɖi le naneke ŋuti o, ke boŋ le nusianu me la mitsɔ gbedodoɖa kple kukuɖeɖe na Mawu nanya miaƒe dzimedidiwo, eye mitsɔ akpedada kpe ɖe eŋuti. Eye Mawu ƒe ŋutifafa, si ƒo gɔmesesewo katã ta la, adzɔ miaƒe dziwo kple miaƒe tamesusuwo ŋu adzra wo ɖo le Kristo Yesu me.\nNunana nyuiwo katã kple nunana blibowo katã la dziƒo wotso, tso kekeliwo ƒe Fofo la gbɔ, amesi gbɔ liɖɔɖɔ alo tɔtrɔ ƒe vɔvɔlidodoa ɖeke meli o.\n Woayra ŋutsu, si ɖoa dzi ɖe Yehowa ŋu, ame ƒe nu ɖoŋuɖeŋua enye Yehowa! Eyama le abe ati, si wodo ɖe tɔ to, eye wòɖe ke ɖe tɔʋu ŋu la ene; ne ŋdɔ le vevem la, mevɔ̃na o, eye eƒe aŋgbawo dea ama; ne ku ɖi hã, metsia dzimaɖi o, eye wonɔa tsetse dzi ɖaa.\nmegavɔ̃ o, elabena meli kpli wò; ŋɔ megadzi wò o, elabena nyee nye wò Mawu, mali ke wo, makpe ɖe ŋuwò, eye matsɔ nye xoname ƒe nuɖusi alé wò.\nElabena tso eƒe agbɔsɔsɔ me la mi katã miexɔ amenuveve ɖe amenuveve dzi.\n1 Mose 22:16-17\n hegblɔ bena: Mefa ɖokuinye, elabena esi nèwɔ nu sia, eye mete wò tenuvi ɖeka lam o la, eyata mayra wò geɖe ŋutɔ, eye viwòwo asɔ gbɔ fũ abe dziƒoɣletiviwo kple ƒutake ene, eye wò dzidzimeviwo atsɔ woƒe futɔwo ƒe duwo anyi domee.\n1 Mose 27:28-29\n Mawu ana dziƒozãmu kple anyigba wɔnu wò, eye àkpɔ bli kple wein geɖe fũ ŋutɔ. Dukɔwo asubɔ wò, eye ƒomewo anɔ wò ŋusẽ te. Aɖu aƒetɔ ɖe nɔviwòwo nu, eye dawòviwo adze klo na wò. Amesi ke aƒo fi ade wò la, woaƒo fi adee, eye amesi ke ayra wò la, wõayrae!\n Woayra amesi mezɔna ɖe ame vɔɖiwo ƒe aɖaŋuɖoɖo nu o, amesi metsia tsitre ɖe nuvɔ̃wɔlawo fe mɔ dzi o, eye menɔa anyi ɖe fewuɖulawo ƒe ha me o; ke boŋ fekpɔa dzidzɔ le Yehowa ƒe se la ŋu, eye wòdea ŋugble le eƒe se la ŋu zã kple kelí. Eyama ɖi ati, si woɖo ɖe tɔʋuwo to, si tsena le etseɣi, eye eƒe aŋgbawo melũa xe o; eye nusianu, si wówɔna la, ewɔnɛ wua nu nyuie!\n Dawid ƒe ha. Yehowa enye kplɔlanye, naneke mehlãam o. Lãnyiƒe damawo wona metsyɔ akɔ ɖo; gbɔɖemeƒe tɔwo nu wòkplɔm yii. Ena nye luʋɔ gbɔ de eme, ekplɔm to toƒe dzɔdzɔewo le eƒe ŋkɔ la ta. Ne mezɔ bali doblukɔ tsiɖitsiɖi me hã, nyemavɔ̃ dzɔgbevɔ̃ea ɖeke o, elabena wòe le gbɔnye; wò atikplɔ kple wò atizɔti faa akɔ nam.\n2 Samuel 22:3-4\n Mawu enye nye ɣaɣlaƒe, amesi gbɔ mebe ɖo nye akpoxɔnu kple nye xoxo ƒe lãdzo, nye mɔ̃ sesẽ kple nye sitsoƒe kpakple nye xɔla, amesi ɖem tso ŋutasẽlawo si me. Meyɔ Yehowa, amesi dze bubu, eye medo tso nye futɔwo si me.\n1 Yohanes 5:18\nMíenyae bena, amesiame, si wodzi tso Mawu me la, mewɔa nuvɔ̃ o; ke amesi wodzi tso Mawu me la, eya léa eɖokui nyuie, eye vɔ̃ɖitɔ la mekaa asi eŋu o.\nNe mele zɔzɔm le xaxa me la, àgbɔ agbem; àdo wò asi ɖa ɖe nye futɔwo ƒe dɔmedzoe ŋu, eye wò nuɖusi axɔ nam.\n2 Korintotɔwo 9:8\nKe ŋusẽ le Mawu si bena, amenuveve katã nagbã go na mi, bene miakpɔ agbɔsɔsɔ blibo la katã le nusianu me ɖaasi, eye miagba go awɔ ɖɔ nyui sia dɔ nyui.\nEye Mawu ƒe ŋutifafa, si ƒo gɔmesesewo katã ta la, adzɔ miaƒe dziwo kple miaƒe tamesusuwo ŋu adzra wo ɖo le Kristo Yesu me.\nEwe Bible 1913


Sikanyivi La | Biblia Me Ŋutinya\nOO! OO! Nukae nye si wɔm ameawo le azɔ? Wole gbe dom ɖa na nyivi! Nukatae wole nusia wɔm?\nEsi Mose tsi toa dzi eteƒe didi la, ameawo gblɔ be: ‘Míenya nusi dzɔ ɖe Mose dzi o. Eyata mina míawɔ mawu aɖe, si akplɔ mí tso anyigba sia dzi.’\nMose nɔvi Aron gblɔ be: ‘Yoo. Miɖe miaƒe togɛwo vɛ nam.’ Esi woɖee la, Aron lólo wo hetsɔ wɔ sikanyivie. Eye ameawo gblɔ be: ‘Esia nye míaƒe Mawu, si kplɔ mí tso Egipte!’ Israel-viwo tu aglo gã aɖe hede ta agu na sikanyivi la.\nEsi Yehowa kpɔe la, edo dziku ŋutɔ. Eyata egblɔ na Mose be: ‘Ðe abla nàyi. Ameawo le nu vlo wɔm. Woŋlɔ nye seawo be hele ta dem agu na sikanyivi.’\nMose ɖe abla heɖi tso to la dzi. Esi wòte ɖe wo ŋu la, nusi wòkpɔ enye si. Ameawo le ha dzim le ɣe ɖum ƒo xlã sikanyivi la! Dzi ku Mose ale gbegbe be wòtsɔ kpe gbadza eve, siwo dzi seawo le la xlã ɖi, eye wogbã kakɛkakɛe. Etsɔ sikanyivi la helóloe. Eye wòtui wòzu wɔ.\nAmeawo wɔ nu vɔ̃ɖi ŋutɔ. Eyata Mose gblɔ na ŋutsu aɖewo be woatsɔ woƒe yiwo. Mose gblɔ be: ‘Miwu ame vɔ̃ɖi, siwo de ta agu na sikanyivi la.’ Eyata ŋutsuawo wu ame 3,000! Ðe esia mefia be ehiã be míakpɔ nyuie ahasubɔ Yehowa ɖeɖeko, eye menye alakpamawu bubu aɖeke oa?\nMose II, 32:1-35.\nIsrael-viwo Wɔ Sikanyivi\nIsrael-viwo wɔ sikanyivi eye wogblɔ be ele tsitre ɖi na Mawu, gake ɖe Mawu da asi ɖe edzia?


Luka 12 | Biblia Le Internet Dzi | Xexe Yeye Gɔmeɖeɖe\nGBE BUBU Afrikaans Albanian Alur Amerika Tokunɔgbe Amharic Arabic Argentina Tokunɔgbe Armenian Armenian (West) Ashaninka Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgium Franse Tokunɔgbe Belize Kriol Bengali Bicol Bislama Bolivia Tokunɔgbe Brazil Tokunɔgbe Britain Tokunɔgbe Bulgarian Cambodian Catalan Cebuano Changana (Mozambique) Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chol Cibemba Colombia Tokunɔgbe Costa Rica Tokunɔgbe Croatia Tokunɔgbe Croatian Cuba Tokunɔgbe Cubeo Czech Czech Republic Tokunɔgbe Dangme Danish Drehu Dutch Ecuador Tokunɔgbe Efik El Salvador Tokunɔgbe Emberá (Dziehetɔ) Emberá (Catío) Estonian Eŋlisi Eʋegbe Fijian Finnish France Tokunɔgbe Franse Ga Galician Garifuna Georgian German Germany Tokunɔgbe Ghana Tokunɔgbe Greece Tokunɔgbe Greek Guahibo Guambiano Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Icelandic Igbo Iloko India Tokunɔgbe Indonesia Tokunɔgbe Indonesian Inga Ireland Tokunɔgbe Isoko Israel Tokunɔgbe Italian Italy Tokunɔgbe Jamaica Tokunɔgbe Jamaican Creole Japan Tokunɔgbe Japanese Javanese Kabiye Kannada Karen (S'gaw) Kazakh Kenya Tokunɔgbe Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korea Tokunɔgbe Korean Kosraean Krio Kwangali Kwanyama Laotian Latvian Lingala Lithuanian Luganda Lunda Luo Luvale Macedonian Macua Madagascar Tokunɔgbe Malagasy Malawi Tokunɔgbe Malay Malayalam Malaysia Tokunɔgbe Maltese Mambwe-Lungu Mapudungun Marathi Marshallese Maya Mexico Tokunɔgbe Mixtec (Guerrero) Moore Mozambique Tokunɔgbe Myanmar Navajo Ndau Ndebele Ndebele (Zimbabwe) Nepali Netherlands Tokunɔgbe New Zealand Tokunɔgbe Nias Nicaragua Tokunɔgbe Nigeria Tokunɔgbe Norwegian Nyaneka Nyungwe Nzema Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Pennsylvania German Persian Peru Tokunɔgbe Philippines Tokunɔgbe Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Páez Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Rapa Nui Romanian Russia Tokunɔgbe Russian Samoan Sango Sateré-Mawé Sena Sepedi Sepulana Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovakia Tokunɔgbe Slovenia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Sunda Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tiv Tojolabal Tok Pisin Tongan Torres Strait Creole Totonac Tshiluba Tshwa Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Urdu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Wayuunaiki Xavante Xhosa Yoruba Zambia Tokunɔgbe Zapotec (Isthmus) Zimbabwe Tokunɔgbe Zulu\nFarisitɔwo ƒe amɔwɔʋãnu la (1-3)\nVɔ̃ Mawu ke menye amegbetɔwo o (4-7)\nAme si ʋua Yesu me (8-12)\nŊutsu kesinɔtɔ bometsila la ŋuti kpɔɖeŋu (13-21)\nMidzudzɔ dzimaɖitsitsi (22-34)\nAlẽha sue (32)\nAƒedzikpɔla nuteƒewɔla kple aƒedzikpɔla mawɔnuteƒe (41-48)\nMenye ŋutifafa o, ke mama boŋ (49-53)\nEhiã be woalé ŋku ɖe ɣeyiɣiawo ŋu (54-56)\nAme nɔewo dome dzadzraɖo (57-59)\n12 Le ɣeyiɣi sia me la, ame akpeakpewo va ƒo ƒu, ale gbegbe be wole afɔ ɖom wo nɔewo dzi. Yesu ƒo nu na eƒe nusrɔ̃lawo gbã gblɔ be: “Mikpɔ nyuie le Farisitɔwo ƒe amɔwɔʋãnu si nye alakpanuwɔwɔ la ŋuti.+ 2 Wometsyɔ nu naneke dzi, si womava ɖe ɖe go o, eye womeɣla naneke, si womava nya o.+ 3 Eya ta nya siwo miegblɔna le viviti me la, woava see le kekeli nu, eye nya si miedo dalĩ gblɔ le xɔgã me la, woaɖe gbeƒãe le xɔwo tame. 4 Xɔ̃nyewo,+ mele egblɔm na mi hã be, migavɔ̃ ame siwo wua ŋutilã, eye le esia megbe la womegatea ŋu wɔa naneke wu ema o la o.+ 5 Ke mafia ame si miavɔ̃ la mi: Mivɔ̃ Ame si, ne ewu ame vɔ la, ŋusẽ le esi be wòatsɔe aƒu gbe ɖe Gehena.*+ Ɛ̃, mele egblɔm na mi be, mivɔ̃ Ame sia boŋ.+ 6 Ðe womedzraa atsutsrɔe atɔ̃ xɔa gaku eve siwo ƒe home le sue* oa? Gake Mawu meŋlɔa wo dometɔ ɖeka pɛ gɔ̃ hã be o.+ 7 Ke woxlẽ miaƒe taɖawo katã gɔ̃ hã.+ Migavɔ̃ o; miexɔ asi sãsãsã wu atsutsrɔe geɖewo.+ 8 “Eya ta mele egblɔm na mi be, ame sia ame si ʋua menye le amewo ŋkume la,+ Amegbetɔvi la hã aʋu eme le mawudɔlawo ŋkume.+ 9 Ke ame si gbe nu le gbɔnye le amewo ŋkume la, nye hã magbe nu le egbɔ le mawudɔlawo ŋkume.+ 10 Eye ame sia ame si gblɔ nya vlo aɖe ɖe Amegbetɔvi la ŋu la, woatsɔe akee, ke ame si gblɔ busunya ɖe gbɔgbɔ kɔkɔea ŋu la, womatsɔe akee o.+ 11 Ne wokplɔ mi yi amehawo,* dziɖulawo kple ŋusẽtɔwo ŋkume la, migatsi dzimaɖi le nya si miatsɔ aʋli mia ɖokui ta alo le nya si miagblɔ la ŋuti o,+ 12 elabena gbɔgbɔ kɔkɔe la afia nya si miagblɔ le gaƒoƒo ma tututu me la mi.”+ 13 Eye ame aɖe tso ameha la dome gblɔ nɛ be: “Nufiala, gblɔ na nɔvinye ne wòama domenyinu la kplim.” 14 Ebiae be: “Ŋutsu, ame kae ɖom ʋɔnudrɔ̃la alo nyametsola ɖe mi ame evea nu?” 15 Eye wògblɔ na wo be: “Mina miaƒe ŋkuwo nanɔ ʋuʋu, eye mikpɔ nyuie le ŋukeklẽ* ɖe sia ɖe ƒomevi ŋu,+ elabena ne nu gbogbo aɖewo le ame si hã la, nu siawo mana agbee o.”+ 16 Ale wòdo lo sia na wo be: “Kesinɔtɔ aɖe ƒe anyigba wɔ nu nyuie. 17 Eya ta ebu le eɖokui me be, ‘Esi teƒe aɖeke megale asinye madzra nye agblemenukuwo ɖo o ɖe, nu ka wɔ ge mala?’ 18 Eya ta egblɔ be, ‘Menya nu si mawɔ:+ Mamu nye nudzraɖoƒewo, eye matu esiwo lolo wu; afi mae madzra nye nukuwo katã kple nye nuwo katã ɖo, 19 eye magblɔ na ɖokuinye* be: “Èdzra* nu nyui geɖe ɖo ɖi hena ƒe geɖewo; ɖe dzi ɖi, ɖu nu, no nu, eye nàɖu agbe.”’ 20 Ke Mawu gblɔ nɛ be: ‘Movitɔ, zã sia me ke woabia wò agbe* le asiwò me. Ekema ame ka tɔe nu siwo nèdzra ɖo ɖi la azu?’+ 21 Nenemae wònɔna na ame si ƒo kesinɔnuwo nu ƒu na eɖokui, gake menye kesinɔtɔ le Mawu gbɔ o.”+ 22 Eye wògblɔ na eƒe nusrɔ̃lawo be: “Esia tae mele egblɔm na mi be, midzudzɔ dzimaɖitsitsi ɖe miaƒe agbe* ŋu le nu si miaɖu ŋuti, alo le miaƒe ŋutilãwo ŋu le nu si miado ŋuti.+ 23 Elabena agbe* la wu nuɖuɖu, eye ŋutilã la wu nudodo. 24 Mibu akpaviãwo ŋu kpɔ: Womeƒãa nu alo ŋea nu o, eye ava alo nudzraɖoƒe mele wo si o; ke hã Mawu nyia wo.+ Ðe miexɔ asi sãsãsã wu xeviwo oa?+ 25 Mia dometɔ kae ne ele dzimaɖi tsim la, wòate ŋu atsɔ abɔklugui* ɖeka akpe eƒe agbenɔƒe? 26 Eya ta ne miate ŋu awɔ nu sue sia teti gɔ̃ hã o la, ke nu ka tae miatsi dzimaɖi ɖe nu susɔeawo ŋu?+ 27 Mibu ale si dzogbenyawo tsinae la ŋu kpɔ: Womewɔa dɔ alo trea ɖeti o; gake mele egblɔm na mi be, le Salomo ƒe ŋutikɔkɔe la katã me gɔ̃ hã la, meɖo atsyɔ̃ kpɔ abe esiawo dometɔ ɖeka ene o.+ 28 Ke ne Mawu ɖoa atsyɔ̃ na gbe si le gbe me egbe, eye etsɔ ko woatsɔe aƒu gbe ɖe dzo me la, ɖe maɖo atsyɔ̃ na miawo ya geɖe wu oa? Mi xɔseʋɛtɔwo! 29 Eya ta migatsi dzimaɖi ɖe nu si miaɖu kple nu si miano la ŋu o, eye midzudzɔ dzimaɖitsitsi fũu akpa;+ 30 elabena nu siawo yomee xexemedukɔwo tina vevie, ke mia Fofo nyae be nu siawo hiã mi.+ 31 Ke minɔ eƒe Fiaɖuƒe la didi dzi boŋ, eye woatsɔ nu siawo akpee na mi.+ 32 “Alẽha sue,+ mègavɔ̃ o, elabena edze mia Fofo la ŋu be yeatsɔ Fiaɖuƒe la na mi.+ 33 Midzra nu siwo le mia si la, eye miatsɔ ga la ana ame dahewo.+ Mitɔ gakotoku siwo megblẽna o, siwo nye nu xɔasi siwo nu mayi o la, na mia ɖokui ɖe dziƒowo,+ afi si fiafitɔ megogona o, eye agbagblaʋui hã megblẽa nu le o. 34 Elabena afi si wò nu xɔasiwo le la, afi mae wò dzi hã anɔ. 35 “Midzra ɖo, minɔ klalo,*+ eye miaƒe akaɖiwo nenɔ bibim,+ 36 eye minɔ abe ame siwo le woƒe aƒetɔ lalam be wòagbɔ+ tso srɔ̃ɖeƒe,+ ale be ne eva ɖo eye wòƒo ʋɔa la, yewoaʋui nɛ enumake la ene. 37 Dzidzɔtɔwoe nye kluvi mawo siwo aƒetɔ la akpɔ be wole ŋudzɔ ne eva ɖo! Vavã mele egblɔm na mi be, eya ŋutɔ abla ali dzi, eye wòana woanɔ kplɔ̃ ŋu, eye wòasubɔ wo. 38 Dzidzɔtɔwoe woanye ne eva le ŋudzɔɣi evelia,* alo etɔ̃lia* gɔ̃ hã me, eye wòkpɔ wo wole ŋudzɔ! 39 Ke minya esia be, ne ɖe aƒea tɔ anya gaƒoƒo si dzi fiafitɔ ava la, anye ne maɖe mɔ nɛ wòadze kpɔ age ɖe eƒe me o.+ 40 Miawo hã minɔ dzadzraɖoɖi, elabena Amegbetɔvi la ava le gaƒoƒo si miesusu o la dzi.”+ 41 Eye Petro biae be: “Aƒetɔ, míawo koe nèle lo sia dom na loo alo amewo katã?” 42 Eye Aƒetɔ la ɖo eŋu be: “Ame ka tututue nye aƒedzikpɔla nuteƒewɔla, si dze aɖaŋu,* si eƒe aƒetɔ aɖo eƒe subɔviwo* ƒe ha la nu, be wòanɔ nuɖuɖu si asu na wo la nam wo le ɣeyiɣi nyuitɔ dzi?+ 43 Dzidzɔtɔe kluvi ma anye ne eƒe aƒetɔ gbɔ va kpɔe wòle ewɔm nenema! 44 Vavã mele egblɔm na mi be, atsɔe aɖo eƒe nuwo katã nu. 45 Ke ne kluvi ma agblɔ le eƒe dzi me be, ‘Nye aƒetɔ mele gbɔgbɔm kaba o,’ eye wòade asi subɔviŋutsuwo kple subɔvinyɔnuwo ƒoƒo me, eye wòaɖu nu ano nu eye wòamu aha la,+ 46 kluvi ma ƒe aƒetɔ ava le gbe si gbe mele mɔ kpɔm nɛ o kple gaƒoƒo si menya o la me, eye wòahe to nɛ vevie ahana gomee kpe ɖe ame mawɔnuteƒewo ŋu. 47 Ekema woaƒo kluvi ma si nya eƒe aƒetɔ ƒe lɔlɔ̃nu, gake menɔ dzadzraɖoɖi alo wɔ nu si eƒe aƒetɔa gblɔ* o la geɖe.+ 48 Ke ame si menya o, eye wòwɔ nu si dze ƒoƒo la, woaƒoe ʋɛ. Vavãe, ame sia ame si wona nu geɖe la, woabia nu geɖe tso esi, eye ame si wotsɔ ɖo nu geɖe nu la, woabia nu geɖe wu tso esi.+ 49 “Ðe meva dzo do ge ɖe anyigba dzi, eye ne dzoa lé xoxo ɖe, nu kae magadi? 50 Nyateƒee, nyɔnyrɔ aɖe li wòle be maxɔ, eye aleke metsi dzodzodzoe va se ɖe esime wòawu enue nye esi!+ 51 Ðe miesusu be ŋutifafa na gee meva le anyigba dzia? Gbeɖe, mele egblɔm na mi be, mama boŋ ye.+ 52 Elabena tso fifia dzi la, ame atɔ̃ anɔ aƒe ɖeka me, eye wo dome ama, etɔ̃ atsi tsitre ɖe eve ŋu, eye eve ɖe etɔ̃ ŋu. 53 Fofo kple viŋutsu dome ama, eye viŋutsu kple fofoa dome ama, vidada kple vianyɔnu dome ama, eye vinyɔnu kple dadaa dome ama, lɔ̃xo kple lɔ̃xoyɔvi dome ama, eye lɔ̃xoyɔvi kple lɔ̃xoa dome ama.”+ 54 Eye wògblɔ na amehawo hã be: “Ne miekpɔ alilikpo le dodom le ɣetoɖoƒe la, miegblɔna enumake be: ‘Tsi gã aɖe gbɔna,’ eye wòvaa eme hã. 55 Eye ne miekpɔ be ya ƒo tso anyiehe la, miegblɔna be: ‘Xexea me le dzo xɔ ge,’ eye wòvaa eme hã. 56 Alakpanuwɔlawo, mienya ale si mialé ŋku ɖe anyigba kple dziŋgɔli ƒe nɔnɔme ŋu, ke aleke wɔ mienya ale si mialé ŋku ɖe ɣeyiɣi sia tututu ya ŋu o?+ 57 Eye nu ka tae mietsoa nya me le nu si le dzɔdzɔe la ŋuti na mia ɖokui o? 58 Le kpɔɖeŋu me, ne wò kple wò ketɔ si tsɔ nya ɖe ŋuwò mieyina dziɖula aɖe ŋkume la, dze agbagba nàdzra mia dome ɖo le mɔa dzi, ne magakplɔ wò ayi ʋɔnudrɔ̃la ŋkume, ale be ʋɔnudrɔ̃la la natsɔ wò ade asi na kpovitɔ, eye kpovitɔ la nade wò gaxɔ me o.+ 59 Mele egblɔm na wò be, màdo go le afi ma akpɔ o, va se ɖe esime nàxe wò gaku suetɔ* mamlɛa hafi.”\n^ Egɔmeɖeɖe tẽe, “asario.” Kpɔ Megbenyawo B14.\n^ Alo, “ƒuƒoƒewo.”\n^ Alo, “Luʋɔ, èdzra.”\n^ Egɔmeɖeɖe tẽe, “Mibla ali dzi.”\n^ Esia anɔ abe zã ga 9 lɔƒo va se ɖe zã ga 12 ene.\n^ Esia anɔ abe zã ga 12 lɔƒo va se ɖe fɔŋli ga 3 ene.\n^ Alo, “si nya nu.”\n^ Alo, “aƒemesubɔviwo.”\n^ Alo, “wɔ eƒe aƒetɔ ƒe lɔlɔ̃nu.”\n^ Egɔmeɖeɖe tẽe, “lepta mamlɛtɔ.” Kpɔ Megbenyawo B14.


Luka 6 - Holy Bible [Ewe Bible 1913] - (Luk 6)\nEye wòva ve me le Sabat evelia, si dze gbãtɔ yome la dzi bena, eto lugbleawo me yi, eye eƒe nusrɔ̃lawo ŋe Iutiawo, eye wotugui kple asiwo heɖu.\nKe farisitɔa ɖewo gblɔ bena: Nukaŋuti miewɔ nusi mele se la nu be, woawɔ le Sabat-ŋkeke dzi o mahã?\nEye Yesu ɖo ŋu na wo bena: Alo miexlẽ nusi Dawid wɔ, esime dɔ wu eya kple amesiwo kpe ɖe eŋuti,\nalesi wòyi ɖe mawuxɔ la me, eye wotsɔ ŋkumeɖobolo, eye woɖu, eye wòna amesiwo kpe ɖe eŋuti hã, si womeɖe mɔ be, woaɖu o, negbe nunɔlawo ɖeɖeko la, kpɔ o mahã?!\nEye wògblɔ na wo bena: Amegbetɔvi lae nye Sabat la ƒe Aƒetɔ.\nEye wòva ve me le Sabat bubu dzi bena, eyi ɖe ƒuƒoƒe la, be yeafia nu; eye amea ɖe le afima, si titi lé nuɖusi na.\nKe agbalẽfialawo kple farisitɔwo le ŋudzɔ nɛ be, ɖewohĩ ada gbe le eŋu le Sabat dzi, bena yewoakpɔ nya atso enu.\nKe enya woƒe tamesusuwo, eye wògblɔ na ŋutsu, si titi lé asi na la bena: Tso, eye natsi tre ɖe titina. Eye wòtso ɖe tsitrenu.\nEye Yesu gblɔ na wo bena: Mabia mi: Ɖe woɖe mɔ be, woawɔ nu nyui alo woawɔ nuvɔ̃ le Sabat dzi, be woaɖe agbe alo woatsrɔ̃e mahã?\nEye wòkpɔ wo katã godoo hegblɔ nɛ bena: Mlo wò asi! Eye wòwɔe, eye eƒe asi la gaɖɔ ɖo.\nKe woawo la movidzɔdzɔ yɔ wo fũ, eye woƒo nu na wo nɔewo, nusi woate ŋu awɔ Yesu.\nEye wòva ve me le ŋkeke siawo me bena, eɖo go yi to la dzi be, yeado gbe ɖa, eye wòdo ŋu hele gbe ɖom ɖa na Mawu.\nEye esi ŋu ke la, eya eƒe nusrɔ̃lawo va egbɔ, eye wòtia ame wuieve le wo dome, amesiwo wòyɔ hã bena apostolowo:\nSimon, si woyɔna hã be Petro, kple nɔvia Andrea, Yakobo kple Yohanes, Filipo kple Bartolomeo,\nMateo kple Toma, Yakobo, Alfeovi kple Simon, si woyɔna be Zelotes,\nEye esi wòɖi kpli wo la, etsi tre ɖe gbadzaƒea ɖe, eye eƒe nusrɔ̃lawo ƒe ha gãa ɖe kple amewo ƒe ha gãa ɖe, si tso Yudea katã kple Yerusalem kple Tiro kpakple Sidon-ƒuta la, va be woaɖo toe, eye be woada gbe le yewo ŋu le woƒe dowo me;\neye wòda gbe le amesiwo gbɔgbɔ blibawo le fu ɖem na la ŋu.\nEye ameha la katã ɖi be, yewoado asi eŋu, elabena ŋusẽ do go tso eme, eye wòda gbe le wo katã ŋu.\nWoayra mi, amesiwo dɔ le mia wum azɔ la, elabena míaɖi ƒo. Woayra mi, amesiwo le avi fam azɔ la, elabena miako nu.\nWoayra mi, ne amewo alé fu mi, eye woaɖe mi le woƒe ha me, eye woadzu mi, eye woatso miaƒe ŋkɔ aƒu gbe abe vɔ̃ ene le Amegbetɔvi la ta.\nDzi nadza mi le ŋkeke ma me, eye midzo kpo, elabena kpɔ ɖa, miaƒe fetu lolo le dziƒo, elabena nenema ke wo fofowo wo nya gblɔɖilawoe.\nGake baba na mi kesinɔtɔwo; elabena miekpɔ miaƒe akɔfafa la xoxo.\nBaba na mi, amesiwo ƒe ƒodo yɔ; elabena dɔ awu mi. Baba na mi amesiwo le nu kom azɔ la, elabena miafa konyi, eye miafa avi.\nAmesi ƒo tome ɖeka na wò la, nyẽ ekeme hã nɛ, eye amesi tso wò awu la, megagbe wò avɔ hã tsɔtsɔ nɛ o.\nEye ne mielɔ̃a amesiwo lɔ̃a mi la, akpedada kae li na mi? Elabena nuvɔ̃wɔlawo hã lɔ̃a amesiwo lɔ̃a wo.\nElabena ne miewɔ nu nyui na amesiwo woa nu nyui na mi la, akpedada kae li na mi? Nuvɔ̃wɔlawo hã woa nenema ke.\nEye ne mieɖo nu na amesiwo miele mɔ kpɔm na be, woagaxee na mi la, akpedada kae li na mi? Nuvɔ̃wɔlawo hã ɖoa nu na nuvɔ̃wɔlawo, be woagakpɔ nenema nu ke.\nMizu nublanuikpɔlawo, abe alesi mia Fofo hã nye nublanuikpɔla ene.\nMigadɔ ʋɔnu, eye woagadrɔ̃ ʋɔnu mi o; migabu fɔ, eye woagabu fɔ mi o, miɖe asi le amewo ŋu, eye woaɖe asi le mia ŋu;\nEye wòdo lo hã na wo bena: Ɖe ŋkuagbãtɔ ate ŋu akplɔ ŋkuagbãtɔa? Alo ɖe wo ame eve la katã madze do me o mahã?\nNusrɔ̃la mewua eƒe nufiala o, ke amesiame, si wofia nui la, lanɔ abe eƒe nufiala ene.\nKe nukaŋuti nèkpɔ ati fefee le nɔviwò ƒe ŋku me, eye mèdzea si atikpo, si le wò ŋutɔ wò ŋku me la o mahã?\nAleke lawɔ nate ŋu agblɔ na nɔviwò bena: Nɔvinye, na mɔm, ne maɖe ati fefee, si le wò ŋku me, esi wò ŋutɔ mèkpɔ atikpo, si le wò ŋku me la o mahã? Alakpatɔ, ɖe atikpo la le wò ŋku me gbã, eye ekema nakpɔ nyuie be, naɖe ati fefee, si le nɔviwò ƒe ŋku me.\nElabena ati nyuia ɖeke meli, si tsea ku manyomanyo o, eye ati manyomanyoa ɖeke hã metsea ku nyui o.\nElabena ati sia ati ŋutɔ ƒe tsetse wotsɔna dzea sii; elabena womegbea gbowo le ŋutiwo dzi o, alo wotsoa weinkpo le ŋuve me o.\nAme nyui la ɖea nu nyui doa go tsoa eƒe dzi ƒe nu nyui dzraɖoƒe; eye ame vɔ̃ɖi la ɖea nu vɔ̃ɖi doa go tsoa eƒe nu vɔ̃ɖi dzraɖoƒe; elabena nya, si, ke wu dzi la, eyae nu gblɔna.\nKe nukaŋuti miele yɔyem bena: Aƒetɔ, Aƒetɔ, eye miewɔ nusiwo megblɔ na mi la dzi o mahã?\nAmesiame, si va gbɔnye, eye wose nye nyawo, eye wòwɔ wo dzi la, mafia mi, amesi wòɖi:\nEɖi amea ɖe, si le xɔ; tum, amesi ku do wògoglo, eye wòɖo egɔme anyi ɖe kpe gbadza dzi; ke esi to ɖo, eye tɔsisi ƒo ɖe xɔ ma ŋu la, mete ŋu ʋuʋui o le eƒe tutu nyui ta.\nKe amesi senɛ, eye mewɔa edzi o la, eɖi amea ɖe, si tu xɔ ɖe anyigba, eye meɖo egɔme anyi o, eye tɔsisi ƒo ɖe eŋu, eye wòmu enumake, eye xɔ ma ƒe atidzedze ɖi gblo.


Kpɔ Ŋudzedze Ðe Yehowa Ƒe Nɔnɔmewo Ŋu Bliboe | Nusɔsrɔ̃\nGBE BUBU Afrikaans Albanian Amharic Arabic Argentina Tokunɔgbe Armenian Aymara Azerbaijani Azerbaijani (Cyrillic) Brazil Tokunɔgbe Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Tokunɔgbe Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Tokunɔgbe Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Mizu Mawu srɔ̃lawo, abe lɔlɔ̃viwo ene.”—EF. 5:1.\nNu kae ana míakpɔ ŋudzedze ɖe Yehowa ƒe nɔnɔmewo ŋu geɖe wu?\nNu kae wòfia be woanye ame si ŋu wotena ɖo bɔbɔe?\nAleke míate ŋu anye ameŋkumemakpɔlawo abe Yehowa ene?\n1. (a) Yehowa ƒe nɔnɔme kawoe nàte ŋu ayɔ? (b) Aleke Mawu ƒe nɔnɔmewo me dzodzro aɖe vi na míi?\nNE ÈDE ŋugble tso Yehowa ŋu la, eƒe nɔnɔme kawoe vaa susu me na wò? Mía dometɔ geɖe ƒe susu yia eƒe lɔlɔ̃, dzɔdzɔenyenye, nunya kple ŋusẽ dzi. Ke hã, míenya be nɔnɔme lédziname bubu geɖewo gale Yehowa si. Le nyateƒe me la, míate ŋu ayɔ Yehowa ƒe nɔnɔme vovovo 40 sɔŋ, eye míedzro wo dometɔ ɖe sia ɖe me le míaƒe agbalẽwo me. Bu nu wɔdɔɖeamedzi gbogbo siwo nàgate ŋu asrɔ̃ tso Yehowa ƒe nɔnɔmewo ŋu le wò ɖokuisinusɔsrɔ̃ alo ƒomenusɔsrɔ̃ me ŋu kpɔ! Mɔ kawo nue nusɔsrɔ̃ siawo ate ŋu aɖe vi na mí le? Ate ŋu ana míakpɔ ŋudzedze ɖe mía Fofo si le dziƒo ƒe nɔnɔmewo ŋu geɖe wu. Eye esia ana míadi vevie wu be míasrɔ̃ Yehowa ƒe nɔnɔmewo, ale be mía kplii dome nanɔ kplikplikpli wu.—Yos. 23:8; Ps. 73:28.\n2. (a) Wɔ ale si míate ŋu akpɔ ŋudzedze ɖe Yehowa ƒe nɔnɔmewo ŋu geɖe wu la ƒe kpɔɖeŋu. (b) Nu kawo mee míadzro?\n2 Gake nu kae “ŋudzedzekpɔkpɔ ɖe nu ŋu” fia? Le nyati sia me la, nya sia fia be woakpɔ asixɔxɔ ŋutɔŋutɔ si le nane ŋu la adze sii. Ŋudzedzekpɔkpɔ sia dea to ɖe edzi vivivi. Le kpɔɖeŋu me: Míate ŋu adzi míaƒe ŋudzedzekpɔkpɔ ɖe nuɖuɖu aɖe si míeɖu kpɔ o la ŋu ɖe edzi ne míese eƒe ʋeʋẽ lililia, míekae de nu me ɖui nyuie, eye mlɔeba míawo ŋutɔwo míeva te eɖaɖa. Nenema kee míaƒe ŋudzedzekpɔkpɔ ɖe Yehowa ƒe nɔnɔme aɖe ŋu gadea to ɖe edzi ne míeva nya nɔnɔme ma nyuie, míedea ŋugble le eŋu, eye míawo hã míeɖenɛ fiana. (Ef. 5:1) Nyati sia kple eve siwo kplɔe ɖo akpe ɖe mía ŋu míagakpɔ ŋudzedze ɖe Mawu ƒe nɔnɔme lédziname siwo mevaa susu me na mí edziedzi abe eƒe nɔnɔme vevi eneawo ene o la ŋu geɖe wu. Le wo dometɔ ɖe sia ɖe gome la, míaɖo biabia siawo ŋu: Nu kae nɔnɔme sia fia? Aleke Yehowa ɖenɛ fianae? Aleke míate ŋu asrɔ̃ Yehowa le nɔnɔme sia ɖeɖe fia me?\nYEHOWA NYE AME SI ŊU WOTENA ÐO BƆBƆE\n3, 4. (a) Nu kae wòfia be ame nanye ame si ŋu wotena ɖo bɔbɔe? (b) Aleke Yehowa na kakaɖedzi mí be yenye ame si ŋu wotena ɖo bɔbɔe?\n3 Gbã la, mina míakpɔ ale si Yehowa nye ame si ŋu wotena ɖo bɔbɔe ɖa. Nu kae wòfia be woanye ame si ŋu wotena ɖo bɔbɔe? Ðewohĩ àgblɔ be efia be, ‘Amea nye dɔmenyola, ekpɔa vovo ɖe ame ŋu, eye wònɔa bɔbɔe be woaɖo dze kplii.’ Zi geɖe la, àte ŋu akpɔe ne ame aɖe nye ame si ŋu wotena ɖo bɔbɔe alo menyee o ne èse eƒe nuƒoƒo eye nèkpɔ eƒe nuwɔna—eƒe asiwɔwɔ ɖe nya dzi, eƒe moɖoɖo, alɔgbɔnukoko kple bubuawo.\n4 Aleke Yehowa ɖenɛ fiana be yenye ame si ŋu wotena ɖo bɔbɔe? Togbɔ be Ŋusẽkatãtɔ Yehowa ye nye xexe gã gbahoo la Wɔla hã la, ena kakaɖedzi mí be yedina vevie be yeaɖo to míaƒe gbedodoɖawo ahaɖo wo ŋu. (Mixlẽ Psalmo 145:18; Yesaya 30:18, 19.) Míate ŋu aƒo nu na Mawu ɣeyiɣi didi si míedi, le teƒe ɖe sia ɖe kple ɣeyiɣi ɖe sia ɖe. Míate ŋu ate ɖe eŋu faa le esi míeka ɖe edzi be mado ŋukpe mí gbeɖe o ta. (Ps. 65:3; Yak. 1:5) Mawu ƒe Nya la zã amegbetɔwo ƒe nuwɔnawo tsɔ ɖɔ ale si Yehowa ɖenɛ fiana be yedi be míate ɖe ye ŋui. Le kpɔɖeŋu me, hakpala David gblɔ be, ‘Yehowa ƒe ŋkuwo le mía ŋu,’ eye eƒe ‘nuɖusi vàa mí goŋgoŋ.’ (Ps. 34:16; 63:9) Nyagblɔɖila Yesaya tsɔ Yehowa sɔ kple alẽkplɔla esi wògblɔ be: “Alé alẽviawo ɖe abɔ dome, eye wòakɔ wo ɖe akɔnu.” (Yes. 40:11) Wò ya kpɔe ɖa le susu me ko, be Yehowa dina be míate ɖe ye ŋu kplikplikpli abe alẽvi si alẽkplɔla lɔ̃ame kɔ ɖe eƒe akɔnu ene! Yehowa nye Fofo si ŋu míate ŋu ate ɖo bɔbɔe vavã! Aleke míate ŋu asrɔ̃ Yehowa le nɔnɔme sia ɖeɖe fia me?\nNƆNƆME SI ŊU WODEA ASIXƆXƆE VEVIE\n5. Nu ka tae wòle vevie be hamemetsitsiwo nanye ame siwo ŋu wotena ɖo bɔbɔe?\n5 Nyitsɔ laa la, wobia Ðasefo dovevienu aɖewo siwo le xexea ƒe akpa vovovo la ɖekaɖeka be, “Nɔnɔme nyui kae doa dzidzɔ na wò wu le hamemetsitsiwo ŋu?” Wo dometɔ akpa gãtɔ ɖo eŋu be edoa dzidzɔ yewo ne wonye “Ame siwo ŋu wotena ɖo bɔbɔe.” Ele eme be ehiã be Kristotɔ ɖe sia ɖe nanye ame si ŋu wotena ɖo bɔbɔe ya, gake esia gale vevie wu le hamemetsitsiwo gome. (Yes. 32:1, 2) Nɔvinyɔnu aɖe gblɔ nu si tae nɔnɔme sia le vevie ŋutɔ ale: “Ne enɔa bɔbɔe be míate ɖe hamemetsitsi aɖe ŋu ko hafi eƒe nɔnɔme nyui bubuwo hã ate ŋu aɖe vi na mí.” Ðe màlɔ̃ ɖe edzi be susu le nya ma me oa? Gake nu kae nana wotena ɖe ame ŋu bɔbɔe?\n6. Nu vevi kae ana amewo nate ɖe mía ŋu bɔbɔe?\n6 Nu vevi aɖe si ana amewo nate ɖe mía ŋu bɔbɔe ye nye be míatsɔ ɖe le eme na wo vevie. Ne hamemetsitsi tsɔa ɖe le eme na amewo eye wòlɔ̃na faa kpena ɖe wo ŋu la, nɔviwo, siwo dome ɖeviwo gɔ̃ hã le, akpɔ esia adze sii. (Marko 10:13-16) Carlos si xɔ ƒe 12 la gblɔ be: “Mekpɔa hamemetsitsiwo nɔa alɔgbɔnu kom henɔa vivi dom ɖe amewo ŋu le akpataa me, eye esia dzɔa dzi nam ŋutɔ.” Nyateƒee, mesɔ gbɔ be hamemetsitsi nagblɔ be enɔa bɔbɔe na amewo be woate ɖe ye ŋu o; ele be nɔnɔme ma nadze le eŋu ŋutɔŋutɔ. (1 Yoh. 3:18) Aleke wòawɔ esiae?\n7. Nu ka tae takpekpe ƒe akɔtagbalẽvi dede ʋua dzeɖomɔnu ɖi zi geɖe, eye nu kae esia fia mí?\n7 Bu nuteƒekpɔkpɔ sia ŋu kpɔ. Nyitsɔ laa la, esi nɔvi aɖe ɖo yameʋu hetrɔ tso takpekpe gbɔna aƒe me la, yameʋumedɔwɔla aɖe kpɔ eƒe akɔtagbalẽvi si wòde si dzi woŋlɔ ɖo be, “Wò Fiaɖuƒe Nava!” Egblɔ na nɔviŋutsua be, “Ɛ̃, neva—ele be míaɖo dze tso nya sia ŋu.” Emegbe, woɖo dze eye wòxɔ míaƒe magazinewo kple dzidzɔ. Nuteƒekpɔkpɔ siawo tɔgbi le mía dometɔ geɖe si. Ke nu ka tae takpekpe ƒe akɔtagbalẽviwo ʋua dzeɖomɔnu ɖi? Elabena, ne míagblɔe la, egblɔna na amewo be: “Migavɔ̃ o, mite ɖe ŋunye faa. Mibia afi si yim melem.” Akɔtagbalẽvia nye dzesi si nana amewo nyana be míedi be míaƒo nu tso míaƒe dzixɔsewo ŋu. Nenema ke wòle be Kristotɔ hamemetsitsiwo hã nadi be yewo hati tadeagulawo nakpɔ dzesi sia le yewo ŋu be: “Migavɔ̃ o, mite ɖe ŋunye faa.” Dzesiawo dometɔ aɖewoe nye kawo?\n8. Aleke hamemetsitsiwo ɖenɛ fiana be yewotsɔ ɖe le eme na nɔviwo, eye ŋusẽ kae esia kpɔna ɖe hamea dzi?\n8 Dukɔ ɖe sia ɖe kple eƒe dekɔnue, gake zi geɖe ne míekoa alɔgbɔnu na mía nɔviwo, ne míenaa asi wo vividoɖeameŋutɔe, eye míedoa gbe na wo tso dzi me faa la, esia ana woakpɔe be míetsɔ ɖe le eme na yewo vavã. Ame kae wòle be wòaxɔ ŋgɔ le esia wɔwɔ me? De dzesi kpɔɖeŋu si Yesu ɖo. Mateo gblɔ be esi Yesu kpe kple eƒe nusrɔ̃lawo la, “Yesu te ɖe wo ŋu heƒo nu na wo.” (Mat. 28:18) Nenema kee egbea hamemetsitsiwo hã tena ɖe haxɔsetɔwo ŋu ɖoa dze kpli wo faa. Ŋusẽ kae esia kpɔna ɖe hamea dzi? Nɔvinyɔnu mɔɖela aɖe si xɔ ƒe 88 la gblɔ be: “Ale si hamemetsitsiwo koa alɔgbɔnu nam kple dzideƒonamenya siwo wogblɔna nam le Fiaɖuƒe Akpataa me la nana woƒe nu doa dzidzɔ nam ŋutɔ.” Nɔvinyɔnu wɔnuteƒe bubu aɖe hã gblɔ be: “Ate ŋu adze abe nu tsɛ aɖe ene, gake ne meva kpekpea eye hamemetsitsi aɖe do wòezɔ nam vividoɖeameŋutɔe la, edea dzi ƒo nam ŋutɔ.”\nAME SI ŊU WOTENA ÐO KPLE AME SI KPƆA VOVO ÐE AME ŊU\n9, 10. (a) Kpɔɖeŋu nyui kae Yehowa ɖo ɖi na mí? (b) Aleke hamemetsitsiwo ate ŋu asrɔ̃ Yehowa ƒe kpɔɖeŋu?\n9 Edze ƒãa be amewo mate ŋu ate ɖe mía ŋu ne míekpɔa vovo ɖe wo ŋu o. Yehowa ɖo kpɔɖeŋu nyui ɖi na mí le esia gome. “Mele adzɔge tso mía dometɔ aɖeke gbɔ . . . o.” (Dɔw. 17:27) Hamemetsitsiwo ate ŋu akpɔ vovo ɖe nɔviawo ŋu, ɖeviwo kple tsitsiawo siaa, ne wodia ɣeyiɣi ɖoa dze kpli wo do ŋgɔ na Kristotɔwo ƒe kpekpewo kple kpakpã vɔ megbe. Nɔviŋutsu mɔɖela aɖe gblɔ be: “Ne hamemetsitsi aɖe biam be mefɔ nyuie hã, eye wòtɔ ɖe ŋunye se nye ŋuɖoɖoa la, mekpɔnɛ be etsɔ ɖe le eme nam.” Nɔvinyɔnu aɖe si le Yehowa subɔm ƒe 50 kloe nye esia gblɔ be: “Ne hamemetsitsiwo kpɔ vovo ɖe ŋunye heɖo dze kplim le kpekpea megbe la, mesena le ɖokuinye me be wode asixɔxɔ ŋunye.”\n10 Enye nyateƒe be ele be Kristotɔ alẽkplɔlawo nakpɔ dɔ bubu geɖewo hã gbɔ. Gake ele be wòanye woƒe taɖodzinu be yewoakpɔ vovo ɖe alẽawo ŋu gbã le kpekpeawo me.\nYEHOWA MEKPƆA AME ŊKUME O\n11, 12. (a) Nu kae ameŋkumemakpɔmakpɔ fia? (b) Kpɔɖeŋu kae Yehowa ɖo ɖi na mí le esia gome?\n11 Yehowa ƒe nɔnɔme lédziname bubue nye ameŋkumemakpɔmakpɔ. Nu kae nya sia fia? Efia nu si le eteƒe wɔwɔ, be woaƒo asa na amedzidede, alo akpa ɖeka dzidede. Ameŋkumemakpɔmakpɔ vavãtɔ lɔ nu eve ɖe eme: míaƒe nɔnɔme kple míaƒe nuwɔna. Nu ka ta evea siaa le vevie? Ne míawo ŋutɔwo míekpɔnɛ be ele be míawɔ nu ɖe amewo katã ŋu sɔsɔe ko hafi míate ŋu awɔ nu ɖe wo ŋu ameŋkumemakpɔmakpɔtɔe. Le Kristotɔwo Ƒe Hela Ŋɔŋlɔawo me la, “ameŋkumemakpɔmakpɔ” fia be “woagawɔ nu ɖe ame ŋu le eƒe gotagomedzedzeme nu o,” be woagade ame aɖe dzi ɖe ame bubu ŋu o. (Dɔw. 10:34) Eya ta amewo ƒe amenyenye ŋue ame si mekpɔa ame ŋkume o la léa ŋku ɖo, ke menye woƒe dzedzeme kple nɔnɔme siwo me wole ŋue o.\n12 Yehowa ɖo ameŋkumemakpɔmakpɔ ƒe kpɔɖeŋu nyuitɔ kekeake ɖi. Eƒe Nya la gblɔ be “mekpɔa ame ŋkume o” eye “medea ame dzi o.” (Mixlẽ Dɔwɔwɔwo 10:34, 35; 5 Mose 10:17.) Nane si dzɔ le Mose ƒe ŋkekea me ɖo kpe esia dzi.\nZelofxad vinyɔnuwo kpɔ ŋudzedze ɖe Mawu ƒe ameŋkumemakpɔmakpɔ ŋu (Kpɔ memama 13, 14)\n13, 14. (a) Nɔnɔme sesẽ ka mee Zelofxad vinyɔnu atɔ̃awo ɖo? (b) Aleke Yehowa wɔ nu ɖe wo ŋu ameŋkumemakpɔmakpɔtɔe?\n13 Do ŋgɔ teti hafi Israel viwo naɖo Ŋugbedodonyigbaa dzi la, ɖetugbui atɔ̃ siwo nye tɔ ɖeka viwo, siwo meɖe srɔ̃ o la ɖo nɔnɔme sesẽ aɖe me. Nu kae dzɔ? Wonya be ele be woaka ƒomenyigba na yewo fofo, abe ale si ko woakae na ƒome bubuwo katã le Israel ene. (4 Mose 26:52-55) Gake wo fofo Zelofxad si tso Manase toa me la ku. Le kɔa nu la, ele be Zelofxad viŋutsuwo nanyi eƒe dome, gake medzi viŋutsu aɖeke o, vinyɔnuwo ko wòdzi. (4 Mose 26:33) Esi viŋutsu aɖeke mele ƒomea me o ta la, ɖe woatsɔ anyigba la ana ƒometɔ bubuwo eye domenyinua nato vinyɔnuawo ŋua?\n14 Ðetugbui atɔ̃awo va Mose gbɔ va gblɔ be: “Nu ka ŋuti mía fofo ŋkɔ atsrɔ̃ le eƒe ƒome la me, le esi viŋutsu mele esi o ta?” Woɖe kuku nɛ be: “Na anyigba mí ɖe mía fofo nɔviwo dome.” Ðe Mose blu ɖe wo ta be, ‘Se ko se ye, tɔtrɔ mele eŋu oa’? Kura o, ke boŋ etsɔ “woƒe nya la va Yehowa ŋkume.” (4 Mose 27:2-5) Aleke Yehowa ɖo eŋu? Egblɔ na Mose be: “Zelofxad vinyɔnuawo gblɔe ɖe eteƒe; eya ta na domenyinu wo ɖe wo fofo nɔviwo dome, eye nàna wo fofo ƒe domenyinu nayi ɖe wo si me.” Yehowa gawɔ nu si yi ŋgɔ wu ema. Ena tɔtrɔ si wòwɔ la zu se yeye, eye wògblɔ na Mose be: “Ne ŋutsu aɖe ku, eye viŋutsu mele esi o la, ekema eƒe domenyinu nayi ɖe vianyɔnu si me.” (4 Mose 27:6-8; Yos. 17:1-6) Tso ema dzi la, ɖoɖo yeye sia ɖe vi na Israel nyɔnu siwo katã ɖo nɔnɔme ma me.\n15. (a) Aleke Yehowa wɔa nu ɖe eƒe amewo, vevietɔ wɔnamanɔŋutɔwo ŋu? (b) Biblia ƒe nuŋlɔɖi bubu kae gaɖe Yehowa ƒe ameŋkumemakpɔmakpɔ fia?\n15 Nyametsotso nyui si me ameŋkumekpɔkpɔ mele o kae nye esi! Yehowa wɔ nu ɖe nyɔnu wɔnamanɔŋutɔ siawo ŋu bubutɔe abe ale si wòwɔa nu ɖe Israel vi siwo dzi nɔnɔmeawo de la ŋu ke ene. (Ps. 68:6) Biblia ƒe nuŋlɔɖi gbogbo siwo ɖe ale si Yehowa wɔa nu ɖe esubɔlawo ŋu ameŋkumemakpɔmakpɔtɔe fia la dometɔ ɖeka koe nye esia.—1 Sam. 16:1-13; Dɔw. 10:30-35, 44-48.\nMÍATE ŊU ASRƆ̃ YEHOWA\n16. Aleke míawɔ anye ameŋkumemakpɔlawo abe Yehowa ene?\n16 Aleke míate ŋu asrɔ̃ Yehowa ƒe nɔnɔme siae? Ðo ŋku edzi be ameŋkumemakpɔmakpɔ lɔ nu eve ɖe eme. Ne míawo ŋutɔwo míenye ameŋkumemakpɔlawo ko hafi míate ŋu awɔ nu ɖe wo ŋu ameŋkumemakpɔmakpɔtɔe. Mí katã míebua mía ɖokui be míesea nu gɔme na amewo eye míekpɔa ame ŋkume o. Gake àlɔ̃ ɖe edzi be mele bɔbɔe be ame ŋutɔ nanya ale si wòle ŋutɔŋutɔ o. Ke aleke míawɔ anya ne amewo bua mí ameŋkumemakpɔlawo? Esi Yesu di be yeanya ale si amewo bua ye la, ebia exɔlɔ̃ siwo dzi wòka ɖo la be: “Ame kae amewo le gbɔgblɔm be Amegbetɔvi la nye?” (Mat. 16:13, 14) Ðe manyo be nàsrɔ̃ Yesu ƒe kpɔɖeŋua oa? Àte ŋu abia xɔlɔ̃ aɖe si dzi nèka ɖo be maɖɔ kesekuku na ye o la be wòagblɔ ale si nèle le go sia me la na wò. Ne eʋu eme na wò be edze abe èdea vovo amewo me le teƒe si wotso, afi si wode suku se ɖo, alo woƒe gakpɔkpɔ ta la, nu kae nàwɔ? Ðo gbe ɖa na Yehowa, nàgblɔ wò dzimenyawo nɛ, nàɖe kuku nɛ be wòakpe ɖe ŋuwò nàwɔ tɔtrɔ ahasrɔ̃ eƒe ameŋkumemakpɔmakpɔ geɖe wu.—Mat. 7:7; Kol. 3:10, 11.\n17. Go kawo mee míate ŋu awɔ nu ameŋkumemakpɔmakpɔtɔe le?\n17 Míesrɔ̃a Yehowa ƒe ameŋkumemakpɔmakpɔ le Kristo hamea me ne míedea bubu nɔviŋutsuwo kple nɔvinyɔnuwo katã ŋu dɔmenyotɔe. Le kpɔɖeŋu me, ne míele kplɔ̃ ɖom be míawɔ amedzro na hati tadeagulawo la, ele be míakpe ameƒomevi ɖe sia ɖe, eye míakpe ame dahewo, tsyɔ̃eviwo, kple ahosiwo hã. (Mixlẽ Galatiatɔwo 2:10; Yakobo 1:27.) Hekpe ɖe eŋu la, míegblɔa Fiaɖuƒe ŋuti nya nyuia na ameƒomevi vovovowo, siwo dome dukɔ bubu me tɔwo hã le la ameŋkumemakpɔmakpɔtɔe. Edzɔa dzi na mí be Biblia-srɔ̃gbalẽwo le mía si le gbegbɔgblɔ abe 600 ene me. Esia nye kpeɖodzi be míekpɔa ame ŋkume o vavã!\n18. Aleke nàɖee afia be yekpɔa ŋudzedze ɖe Yehowa ƒe nɔnɔme siwo me míedzro fifia la ŋu?\n18 Ne míedea ŋugble le ale si Yehowa nye ame si ŋu wotena ɖo bɔbɔe eye mekpɔa ame ŋkume o ŋu la, míakpɔ ŋudzedze ɖe eyama ŋu geɖe wu. Esia aʋã mí be míawo hã míasrɔ̃ Yehowa ƒe nɔnɔme lédziname siawo bliboe, eye míaɖee afia le nuwɔwɔ kple haxɔsetɔwo kple ame siwo míeɖea gbeƒã na me.\n‘Yehowa tsɔ ɖe ame siwo katã yɔnɛ la gbɔ.’—Ps. 145:18 (Kpɔ memama 9)\n“Yehowa, mia Mawu la, . . . medea ame dzi o.”—5 Mose 10:17\n(Kpɔ memama 17)


1 Timoteo 3 - Holy Bible [Ewe Bible 1913] - (1Ti 3)\nNyateƒenya wònye: Ne amea ɖe le dzikpɔladɔ dim la, ele dɔwɔwɔ nyui dim.\namesi kpɔa ye ŋutɔ ƒe aƒe dzi nyuie, amesi si vi ɖotowo le, eye wòléa eɖokui nyuie; —\nke ne amea ɖe menya alesi wòa kpɔ ye ŋutɔ ƒe aƒe dzi o la, aleke wòakpɔ Mawu ƒe hame la dzi mahã? —\nMenye amesi ƒe dzimetɔtrɔ teƒe medidi o, bene wòagado eɖokui ɖe dzi, eye wòadze Abosam ƒe ʋɔnudɔdrɔ̃ la me o.\nKe ele ne be, wòakpɔ ɖaseɖiɖi nyui atso amesiwo le egodo la hã gbɔ, bene wòagadze dzudzu kple Abosam ƒe mɔ̃tetre me o.\nNenema ke subɔlawo hã nalé wo ɖokui nyuie: Wòaganye aɖeveetɔwo o, wòaganye aha geɖe nolawo o, wòagaɖi viɖe ƒoɖi o,\nwoalé xɔse ƒe nya ɣaɣla la ɖe asi le dzitsinya dzadzɛ me.\nKe woado amesiawo hã akpɔ gbã, eye ne mokaka mele wo ŋu o la, ekema mina woasubɔ.\nSubɔlawo nanye nyɔnu ɖeka srɔ̃, eye woakpɔ wo viwo kple woa ŋutɔwo ƒe aƒewo dzi nyuie.\nElabena amesiwo subɔna nyuie la, wowɔa nɔƒe nyui na wo ɖokui, eye wokpɔa dzideƒo geɖe le xɔse, si le Kristo Yesu me la me.\nMele nusiawo ŋlɔm na wò hele mɔ kpɔm be, mava gbɔwò kpuie;\nEye edze ƒã bena, gã enye mawusosroɖa ƒe nya ɣaɣla la: Mawu ɖe eɖokui fia le ŋutilã me, wotso afia nɛ le Gbɔgbɔ me, eɖe eɖokui fia mawudɔlawo, woɖe gbe ƒãe le trɔ̃subɔlawo dome, woxɔ edzi se le xexeame, woxɔe yi dzi le ŋutikɔkɔe me.